text:
9. februar
9. februar er dagur 40 í árinum í gregorianska kalendaranum. 325 dagar eru eftir av árinum (326 dagar um skotár er).
Hendingar[rætta | rætta wikitekst]
- 1900 - Dwight Davis setur á stovn tenniskappingina Davis Cup.
- 1927 - Eftir harðar bardagar verður kollveltingin í Portugal niðurbard.
- 1969 - Amerianska Boeing 747, heimsins størsta rutuflogfar, fer sína jómfrúferð.
- 1986 - Halastjørnan Haley kemur nærri sólini enn nakrantíð áður;
Føðingar[rætta | rætta wikitekst]
- 1988 - Lotte Friis, danskur svimjari
Andlát[rætta | rætta wikitekst]
- 1984 - Sovjettiski leiðarin Andropov doyr. Eftirmaður hansara er Chernenko.


c: text/html

text:
15-01-2013 | Fiskiveiðisamráðingarnar millum Føroyar og Ísland
Jacob Vestergaard, landsstýrismaður, og íslendski starvsbróðir hansara, Steingrímur J. Sigfússon, eru komnir ásamt um sínámillum fiskiveiðirættindini fyri 2013.
Avtalan verður á sama støði sum í 2012. Føroyska botnfiskakvotan undir Íslandi verður framhaldandi 5.600 tons tilsamans. Toskakvotan verður 1.200 tons, sum er tað sama sum undanfarin ár. Beinleiðis fiskiskapur eftir kalva og svartkalva er framhaldandi ikki loyvdur.
Føroyska lodnukvotan fyri vertíðina 2013/2014 verður 30.000 tons, um heildarkvotan verður 500.000 tons ella meir. Verður heildarkvotan minni, verður føroyska kvotan 5% av heildarkvotuni. Føroysk skip kunnu virka 2/3 av kvotuni til matna, men eftir 15. februar avmarkað til 1/3. Er kvotan undir 500.000 tons, kunnu ¾ tilsamans virkast til matna, men tó ikki meir enn 1/3 eftir 15. februar. Hetta er óbroytt frá avtaluni fyri 2012.
Føroyar hava í fleiri ár gjørt vart við sína misnøgd við, at Ísland setir treytir fyri, hvussu føroysk skip gagnnýta sína kvotu – antin til framleiðslu til matna umborð ella til framleiðslu til matna aðrastaðni enn í Íslandi. Eftir føroyskum tykki er hetta eisini í stríð við Hoyvíkssáttmálan og semjur gjørdar í tí sambandi. Ísland var kortini heldur ikki hesaferð sinnað at ganga føroyska sjónarmiðinum á møti. Føroyar boðaðu tí á fundinum frá, at málið fer at verða tikið upp aftur við seinni høvi.
Íslendska makrelkvotan í føroyskum sjógvi í 2013 verður framhaldandi 1.300 tons, og kvotan av aðrari sild enn norðhavssild verður eisini óbroytt 2.000 tons.
Semja er um at halda fram við skipanunum um, at skipini fáa atgongd at fiska ávikavist norðhavssild og svartkjaft hvør hjá øðrum. Íslendsk skip kunnu fiska sínar kvotur í føroyskum sjógvi og føroysk skip sínar kvotur í íslendskum sjógvi.
Partarnir umrøddu onnur mál av felags áhuga, m.a. strandarlandasamráðingarnar um makrel, norðhavssild og svartkjaft. Ráðharrarnir kunnaðu hvønn annan um støðuna hjá hvørjum landi hesum málum viðvíkjandi, og umrøddu støðuna serliga við atliti at, at ongin strandarlandaavtala enn er fingin í lag hvørki fyri makrel, norðhavssild ella svartkjaft fyri 2013.
Harumframt umrøddu ráðharrarnir støðuna viðvíkjandi kongafiski í Irmingarhavinum og í Norðurhøvum og støðuna viðvíkjandi svartkalva, sum Ísland og Grønland hava gjørt avtalu teirra millum um.

robotstxt: allowed

filter: keep


text:
Vesturtýskland
Eftir Annan Veraldarbardaga varð Týskland lutað sundur millum hersetingarvaldini Sovjett; USA; Ongland og Frankaríki í ein vestara part BRD (Bundesrepublik Deutschland), sum í dagligari talu bleiv kallað Vesturtýskland, og ein eystara part DDR (Deutsche Demokratische Republik), sum í dagligari talu, bleiv kalla DDR.
Høvuðsstaður í Vesturtýsklandi var Bonn, meðan sundurbýtti býurin Berlin, var høvuðsstaður í DDR. Tá ið týsku londini í 1990 blivu løgd saman í eitt ríki aftur, bleiv í roynd og veru Eysturtýskland niðurlagt, politikarar og fyriskipan annars send til hús, og økið langt aftrat vestara partinum av Týsklandi.


text:
Hvørjum man tykja vakurt hjá sær
1. Hvørjum man tykja vakurt hjá sær,
vakrast í Føroyum tykir mær.
Niðurlag:
Tað er so vakurt,
so vakurt í Føroyum at búgva.
2. Føroyar, mín móðir, víst ert tú fríð
í grønum stakki um summartíð.
3. Tá kvøld og morgun á vinahátt
blídliga heilsast um miðju nátt.
4. Og havið, troytt av at berjast við teg,
við tínar føtur hvílir seg.
5. Føroyar, mín móðir, víst ert tú prúð,
tá ið tú klæðist í vetrarskrúð.
6. Víst ert tú, móðir, føgur og fín,
klædd í hitt skínandi hvíta lín.
7. Tá glampar á himli stjørnulind,
norðlýsið blaktrar um fjallatind.
8. Uppal tíni børn sum móðir rætt,
lat tey ei bregða burtur úr ætt.
9. Gev teimum Tróndar skarpa vit,
men Sigmunds bjarta hjartalit!
10. Gev teimum tolgóða, sterka sál,
gev teimum Sverris vilja sum stál.


text:
Í samband við at Hjørdis og Dánjal verða innsett sum fyristøðupar í Evangeliihúsinum, ynskja vit at bjóða til móttøku í Evangeliihúsinum leygardagin 6. septembur kl 17.00
Ábit og kaffi verður at fáa.
Vinarliga Leiðslubólkurin í Evangeliihúsinum.
Hjørdis og Dánjal til Føroya
Tað er við gleði, at vit sum samkoma kunnu boða frá, at Hjørdis Háberg og Dánjal Petersen flyta heim til Føroya, eftir at hava búð í Onglandi í skjótt 4 ár. Tey hava verið knýtt at samkomuni Life Church í Bradford í Onglandi. Hálvan august í ár flyta tey heimaftur, og í september verða tey innsett, sum fyristøðupar í Evangeliihúsinum.
Í løtuni situr ein leiðslubólkur í Evangeliihúsinum , við trimum pørum. Hesi koma framhaldandi at siti í leiðslubólkinum og virka saman við Hjørdis og Dánjal.
Leiðslubólkurin hevur verið í eini tilgongd, og hevur biðið Gud leitt tey til eitt par, ið kann hjálpa við, at leiða samkomuna fram, so hon kann vera ein nútímans samkoma í Havn, sum relaterar til menniskju. Alt er lagt soleiðis til rættis, at Hjørdis og Dánjal kenna, at hetta er rætta løtan at flyta heimaftur til Føroya nú og virka fyri at nakað nýtt kann henda í Havnini.
Vit sum samkoma eru sera spent uppá, hvat Harrin fer at gera ígjøgnum okkum øll, saman við Hjørdis og Dánjal og ynskja teimum at vera hjartaliga vælkomin.
Fríggjakvøld 30. mai kl.19 – 21 Norðurlendsk kórstevna – Konsert verður í Evangeliihúsinum
Sunnumorgun 1. juni kl . 11 – Morgunmøti við sunnudagsskúla
Mánakvøld 2. juni kl. 20 – Felagsbønarmøti í Filadelfia
1. Hvítusunnudag 8. juni kl. 11 – Felags morgunmøti í Immanuel, saman við Filadelfia og Oasuni.
1. Hvítusunnudag 8. juni kl. 17 – Sjónvarpsmøti, upptøka til SVF – Nátturði verður aftaná
Týskvøld 10. juni kl. 19.30 – Kvinnuhugni
Fríggjakvøld 13. juni kl. 21 – Ungdómsmøti
Sunnudagur 15. juni kl. 11 – Familjumøti har børn og ung luttaka. Sunnudagsskúlin fer í summarfrí.
Mánakvøld 16. juni kl .20 – Bønarmøti
Leygardag 21. juni kl. 10 – Summargleði í Klaksvík, sunnudagsskúlafestivalur har vit fara við.
Sunnudag 22. juni kl. 11 – Morgunmøti
Mánakvøld 23. juni kl. 20 – Bønarmøti, tað síðsta áðrenn summarfrítíðina
Fríggjakvøld 27. juni – Einki ungdómsmøti, tí ráðstevna er í Filadelfia við Eric og Candance Johnson. Sí meiri kunning á www.filadelfia.fo
Sunnumorgun 29. juni kl. 11 – Morgunmøti
Hjartaliga vælkomin


text:
Menningarland
Menningarland er land, har búskaparliga menningin ikki er komin so langt áleiðis sum til dømis í USA og Vesturevropa. Tí verða menningarlondini ofta eisini nevnd "tey fátæku londini". Næstan øll menningarlondini hava verið hjálond. Menningarlondini eru øll tætt sunnan fyri ella norðan fyri linjuna (miðkring), í Suðuramerika, Ásia ella Afrika. Tríggir fjórðingar av heimsins fólkum búgva í menningarlondum. Flestum menningarlondum vantar peining, til dømis til heilsuverk, útbúgving, vatnveiting, skúla og ídnaðarmenning.
Menningarlond hava í mong ár roynt at fingið tey ríku londini at skilt, at verandi heimsskipan er órættvís. Tey halda, at trupult verður at loysa trupulleikar í fátæku londunum, verður búskaparliga heimsskipan ikki broytt. Menningarlondini vilja millum annað sjálv hava ræði á sínari rávøru, betri prís fyri vøruna, ynskja sær nýmótans tøknifrøði og dyggari stuðul. Menningarlondini vilja eisini hava størri rættvísi. Teimum tørvar m.a. at menna heilsuverkið.
Eftir 2. heimsbardaga fóru tey fátæku og ríku londini av álvara at samstarva um at loysa nakrar av trupulleikunum í menningarlondunum. Hjálpin fer viðhvørt beinleiðis úr einum landi í annað, tvíliðað hjálp. Hon kann eisini koma úr altjóða samtaki, til dømis ES ella ST, sum umboða mong lond (fjølliðað hjálp). Eisini aðrir felagsskapir hjálpa menningarlondunum. Menningarhjálp er eisini partur í føroyskum uttanríkispolitikki.
Dømir: Moldova í Evropa, Etiopia í Afrika, Bolivia í Suðuramerika, Honduras í Miðamerika, Vanuatu í Oseania og Afganistan í Ásia.
Umhvørvisbroytingar[rætta | rætta wikitekst]
Mong menningarlond stríðast við álvarsligar umhvørvistrupulleikar, til dømis skógartýning og dálking. Ein álvarsligur trupulleiki í flestu menningarlondum er ov lítið reint vatn at drekka. Ovurtaðing og ovurnýtsla av sprænevni eins og óreinsað frásetuvatn eitra brunnar og áir, har fólkið fær sær vatn. Hungur og megurð stendst av, at skógurin verður týndur og velturnar mataðar burtur. Hvørt ár eru menningarlondini eisini fyri stórum vanlukkum, bæði av náttúruávum og mannaávum, av vatnflóð, turki og jarðskjálvta. Vanlukkurnar krevja ofta mong mannalív og hava neyð og flóttafólkatrupulleikar við sær.


text:
Niðurlond
Niðurlond ella Háland ella Holland er eitt kongaríki í Evropa. Í norðri hevur Niðurlond mark við Norðsjógvin, í eystri við Týskland, og í suðri við Belgia.
Niðurlendingar eru kendir fyri at hava víðskygda og frílynta samfelagsáskoðan.
Innihaldsyvirlit
Søga[rætta | rætta wikitekst]
Í 16. og 17. øld sigldu niðurlendskir sjófarar og keypmenn burtur í fjarskotin lond at finna ríkidømi. Niðurlendingar tóku mong hjálond, og niðurlendska hjálandaríkið var úr Landsynningsásia til Norðuramerika. Handil hevur enn stóran týdning í Niðurlondum.
Í 1609 slitu sjey protestantiskir landslutir fyri norðan í Niðurlondum frá Habsborgararíkinum. Í 1650-árunum vóru hesir landslutir vorðnir ovurríkir av handli við Asia og Amerika. Dugnaligir jødar og protestantar flýddu hagar í hópatali úr katólsku londunum Fraklandi og Spania. Frælsa niðurlendska samfelagið eggjaði til, at uppfinningar og hugskot komu út ímillum manna. Vísindamaðurin Christiaan Huygens (1629-1695) gjørdi øll bilsin, tá ið hann avdúkaði, at ljósið flytur seg í bylgjum. Antonie van Leeuwenhoek (1632-1723) varnaðist, hvussu blóðið er sett saman. Múgvandi handilsmenn lótu byggja høg hús, galvarnir vórðu laðaðir sum røkur, og teir bíløgdu listaverk hjá mætum listamonnum sum Rembrandt Harmenszoon van Rijn (1606-1669) og Johannes Vermeer (1632-1675) at hava til prýðis.
Politikkur[rætta | rætta wikitekst]
Í Beneluks er aktiv deyðshjálp lóglig. Niðurlendska lóggávan sigur, at øll niður til 12 ár kunnu nýta hendan møguleikan [1].
Landafrøði[rætta | rætta wikitekst]
Um triðingur av Niðurlondum hevur áður staðið i sjógvi. Meginparturin av hesum lendinum verður nýttur sum akurlendi og beiti, men ein fjórðingur av tí er nýtt til byggilendi, vegir og fríøki. Av tí at stórur partur av landinum er ájavnt sjóvarmálan ella undir, er mangan stórur vandi fyri vatnflóð. Til tess at forða fyri hesum eru gjørdar ovurstórar byrgingar, og ógvuliga væl verður fylgt við, hvussu høgt sjógvurin stendur.
Landslutir[rætta | rætta wikitekst]
Størstu býir[rætta | rætta wikitekst]
Fólkið[rætta | rætta wikitekst]
Niðurlendingar eru eitt blandað fólk. Mong fólk úr gomlu niðurlendsku hjálondunum í Landsynningsásia og Suðuramerika búsettu seg í Niðurlondum í 1940- og 1950-árunum. Tilflytingin helt fram í 1960-árunum, tá ið mangir fremmandaverkamenn úr Suðurevropa, Marokko og Turkalandi komu til Niðurlanda. Tilflutta fólkið er nú fimtingurin av fólkinum í teimum stóru býunum. Niðurlendingar eru erpnir av frílynta tilflytara- og flóttafólkapolitikki sínum.
Búskapur[rætta | rætta wikitekst]
Mong fleirtjóðafeløg eru niðurlendsk, og vinningurin hjá hesum feløgum er helvtin av inntøkum landsins.
Keldur[rætta | rætta wikitekst]
- ↑ http://news.nationalpost.com/2013/12/12/belgium-euthanasia/
- ↑ "Bevolking; geslacht, leeftijd, burgerlijke staat en regio, 1 januari". Statistics Netherlands. 2013. http://statline.cbs.nl/StatWeb/publication/?DM=SLNL&PA=03759NED&D1=0&D2=129-132&D3=0,5-16,101-902&D4=21-22&HDR=T,G2&STB=G1,G3&VW=T. Heintað 10. januar 2014.


text:
11. oktober
11. oktober er dagur 284 í árinum í gregorianska kalendaranum (dagur 285 um leypár er). 81 dagar eru eftir av árinum. Dagurin eitur Nikatius. Hann var grikki, sum í 2. øld boðaði evangeliið í Suðurfraklandi og stovnaði kirkjulið og saman við øðrum og bygdi kirkjur m.a. í Lyon. Hann og ein av monnum hansara, Probus, vóru tiknir av døgum av uppøstum heidningum.
Hendingar[rætta | rætta wikitekst]
- 2010 - Poul Michelsen tók seg úr Fólkaflokkinum og gjørdist leysgangari á Føroya Løgtingi.
Føðingar[rætta | rætta wikitekst]
- 1766 Nólsoyar Páll, tjóðarhetja í Føroyum.


text:
Kvinnurenningin 21.08.2014 KvinnaHeinta gávuposan og rennitalið hjá Thomas Dam Intersport
Nú nærkast av álvara til Kvinnurenningin 2014 fer av bakkastokki. Innan vit allar fara at renna ella ganga gjøgnum Havnar gøtur, mugu vit sjálvandi klæða okkum í flottu, appelsingu...
Bloggur 20.08.2014 HansaMoralskar aftaná summarferiuna
So byrjaði gerandisdagurin aftur. Hann kom uttan ávaring. Soleiðis følist tað í øllum førum. Sjálvt um eg havi verið vælvitandi um, at skúlin byrjar aftur 18.August, so var eg uppá...
Kvinnurenningin 20.08.2014 KvinnaMelda teg til Kvinnurenningina innan midnátt
Melda teg til Kvinnurenningina innan midnátt og fá ársins upplivilsi til Føroya stórstu renning. Út yvir ein frálíkan dag, fært tú ein lekran gávuposan við renniblusu, virði yvir 1...
Kvinnurenningin 20.08.2014 KvinnaVilt tú eisini ogna tær gávuposan?
Melda teg til í dag og fá henda lekra gávuposan, virði yvir 1.100 kr Í gávuposanum er: - Lekkur, frísklig og litrík renniblusa frá Adidas, virði 349 kr - Gávukort frá: Thomas D...
Mest lisið
- 1 Tá babba kemur heim
- 2 Kvika tær at melda teg til Kvi...
- 3 Ein app til tínar reyðu dagar
- 4 Melda teg til Kvinnurenningina...
- 5 Verður tú við leygardagin 23. ...
- 6 Summarfestivalstílurin leygark...
- 7 Teilendsk karrisúpan
- 8 Vilt tú eisini ogna tær gávupo...
- 9 Seinasta freist at melda til K...
- 10 Summarfestivalstílurin fríggja...


text:
KUNNGERÐ NR. 95 FRÁ 23. OKTOBER 2007 UM UMSITING AV LANDSJØRÐ, SUM SEINAST BROYTT VIÐ KUNNGERÐ NR. 96 FRÁ 3. JULI 2013
Kunngerð nr. 95 frá 23.10.2007 '); document.writeln(''); } //-->
- Kapittul 1 Rakstur av festi í partafelag
- Kapittul 2 Krøv til jarðarbrúkskunnleika
- Kapittul 3 Sundurbýti og samanlegging av festum
- Kapittul 4 Undantøk frá bústaðarskylduni
- Kapittul 5 Bygningar við serligum fornfrøðiligum virði
- Kapittul 6 Leiga av landsjørð
- Kapittul 7 Jarðarprísir og innstøðuprísir
- Kapittul 8 Endurgjald fyri mist bit og mist slóttulendi
- Kapittul 9 Leigu- og sakargjøld
1) 2) Við heimild í § 2, stk. 5, § 4, stk. 1 og 8, § 5, stk. 1, § 6, stk. 1 og 4, § 7, stk. 1, § 7 a, stk. 2, § 10, stk. 1 og § 11, stk. 1 í løgtingslóg nr. 45 frá 15. mai 2007 um landsjørð, sum seinast broytt við løgtingslóg nr. 65 frá 17. mai 2013, verður ásett:
Kapittul 1
Rakstur av festi í partafelag
§ 1. Verður raksturin av festi lagdur í partafelag ella smápartafelag, skal festarin eiga allan partapeningin, eins og festarin skal vera stjóri í felagnum.
Kapittul 2
Krøv til jarðarbrúkskunnleika
§ 2. Til tess at lúka krøvini til jarðarbrúkskunnleika verður kravt, at viðkomandi persónur hevur í minsta lagi tvey ára royndir frá arbeiði innan landbúnaðin. Harumframt verður kravt, at viðkomandi hevur verið í minsta lagi hálvt ár á landbúnaðarskúla ella tílíkum skúla, sum Búnaðarstovan hevur góðkent.
Stk. 2. Víkjast kann frá kravinum um landbúnaðarskúla eftir stk. 1, um viðkomandi lýkur treytina um tvey ára royndir frá arbeiði innan landbúnaðin.
Stk. 3. Víkjast kann harumframt frá kravinum um landbúnaðarskúla, tá talan er um smá festi, sum t.d. ikki hava mjólkneyt.
Stk. 4. Víkjast kann frá kravinum í stk. 1, tá eingin umsøkjari, ið lýkur krøvini, er til festið, ella um festari brádliga doyr og eftirsitandi hjúnafelagi ikki lýkur krøvini í stk. 1.
Stk. 5. Fyri frávik eftir stk. 2 og stk. 3 er tó galdandi, at viðkomandi skal hava tikið landbúnaðarskeið, sum Búnaðarstovan hevur góðkent. Í serligum føri kann víkjast frá kravinum um landbúnaðarskeið, um viðkomandi hevur drúgvar royndir innan landbúnað.
Kapittul 3
Sundurbýti og samanlegging av festum
§ 3. Festi kann verða býtt sundur, um sundurbýtið gevur møguleika fyri betri rakstri.
Stk. 2. 1) Festi kann bert verða lagt saman við øðrum festi, sum er í somu markatalsbygd ella við einum í grannalagnum, og bert, um samanleggingin førir til betri rakstur.
Kapittul 4
Undantøk frá bústaðarskylduni
§ 4. Undantak frá bústaðarskylduni kann verða veitt eftir umsókn, um frástøðan millum bústað festarans og festi er so stutt og/ella at ferðasambandið er so gott, at mett verður, at festarin á nøktandi hátt kann røkja festið.
Stk. 2. 1) Undantak frá bústaðarskylduni kann eisini verða veitt, um umsøkjarin fer av oynni í arbeiðs- ella útbúgvingarørindum, ella orsakað av øðrum persónligum ávum má av oynni í eitt avmarkað tíðarskeið. Búnaðarstovan skal góðkenna orsøkir og tíðarskeið.
Stk. 3. Undantak eftir stk. 2 er treytað av, at umsøkjarin sjálvur er ábyrgdari av festinum og treytað av, at umsøkjarin vísir á persón við neyðugum royndum innan landbúnað, sum skal hava ábyrgdina av festinum, ta tíð, umsøkjarin er burtur.
Kapittul 5
Bygningar við serligum fornfrøðiligum virði
§ 5. Búnaðarstovan kann sýta festara at keypa bygningar, sum eftir tilmæli frá Føroya Fornminnissavni verða mettir at hava serligt fornfrøðiligt virði.
Kapittul 6
Leiga av landsjørð
§ 6. Tá festari leigar lendi út, skal leigusáttmáli gerast, sum ásetur treytir um m.a. áramál, hegnskyldu, brúksendamál og leigugjald. Búnaðarstovan skal góðkenna leigusáttmálan.
Stk. 2. Um staðfestast kann, at festari ikki er sinnaður at leiga út lendi til fóðurframleiðslu, og um staðfestast kann, at festarin ikki hevur tørv á lendinum til egna fóðurframleiðslu, kann Búnaðarstovan gera sáttmála við umsøkjara um leigu av lendi til fóðurframleiðslu. Leigutreytirnar eru tær somu, sum nevndar eru í stk. 1.
Kapittul 7
Jarðarprísir og innstøðuprísir
§ 7. Búnaðarstovan kann selja landsjørð fyri ein frammanundan ásettan prís smbrt. fylgiskjali A.
Stk. 2. Prísirnir á landsjørð smbrt. fylgiskjali A verða endurskoðaðir í minsta lagi triðja hvørt ár, og verða reguleraðir eftir prísgongdini á jørð.
Stk. 3. Búnaðarstovan kann í serligum førum víkja frá prísunum smbrt. fylgiskjali A.
§ 8. Prísur á innstøðu verður ásettur við støði í mettum marknaðarvirði fyri seyð, neyt og ross.
Kapittul 8
Endurgjald fyri mist bit og mist slóttulendi
§ 9. Búnaðarstovan ásetur endurgjald fyri mist bit, og verður hetta latið sum eitt frammanundan ásett gjald smbrt. fylgiskjali A.
§ 10. Búnaðarstovan ásetur endurgjald fyri mist slóttulendi, og verður hetta latið sum eitt frammanundan ásett gjald smbrt. fylgiskjali A.
Stk. 2. Endurgjald verður veitt fyri eitt ár. Er víddin størri enn ein hektarur, verður endurgjald veitt fyri tvey ár.
Stk. 3. Endurgjaldið eftir §§ 9 og 10 verður endurskoðað í minsta lagi triðja hvørt ár.
Kapittul 9
Leigu- og sakargjøld
§ 11. 1) Fyri sølu av jørð, makaskifti, marknaumskipan, servitutstriking, festaraskifti og sáttmálar verða ásett hesi gjøld:
§ 12. Leigugjald verður tikið fyri leigu av lendi til:
Stk. 2. Leigugjaldið fyri lendi til fóðurframleiðslu, traðir v.m., verður ásett í mun til tað landbúnaðarvirði, sum lendi hevur hjá festaranum. Tó verður ásett eitt minsta leigugjald fyri fermeturin.
Stk. 3. Leigugjald fyri grundstykkir til húsabygging, vinnu-, ítróttar- og frítíðarendamál og almenn endamál verður ásett í mun til søluvirði.
Gildiskomureglur
§ 13. Henda kunngerð kemur í gildi 1. november 2007.
Vinnumálaráðið, 23. oktober 2007
Bjarni Djurholm (sign.)
landsstýrismaður
/ Arne Poulsen (sign.)
Fylgiskjal A
Prísur fyri almenna jørð:
Endurgjald fyri mist bit
4,80 kr fyri fermeturin fyri dyrkað lendi
0,70 kr fyri fermeturin fyri hagalendi/ódyrkað lendi
Endurgjald fyri mista fóðurframleiðslu í dyrkaðum lendi
1,80 kr fyri fermeturin
1) Broytt við kunngerð nr. 129 frá 26. september 2011.
2) Broytt við kunngerð nr. 96 frá 3. juli 2013.
3) Krónutal fyri fermeturin.


text:
Triðja Mósebók
Triðja Mósebók verður í hebráisku Bíbliuni nevnd Wajiiqra. Tað merkir, "og hann kallaði", og soleiðis byrjar eisini bókin. Í Septuaginta eitur hon Leviticon, og tað merkir "levitiska bókin". Hon var fyrst og fremst ein handbók hjá levitiskum prestum. Orðið Leviticus er tað sama orðið á latínskum. 3. Mósebók verður nevnd levitbókin, ikki tí at hon er so nógv um levitar, men heldur tí, at hon er um gudstænastuna, og í gudstænastuni høvdu levitar tað týdningarmesta at gera. Hon er gudstænastubókin í gamla sáttmálanum. Hon sigur frá, hvussu Ísrael skal liva sum heilag tjóð, úrskild til Harrans.
N.T. vísir meira enn 40 ferðir aftur til 3. Mósebók, og næstan øll Bíblian ber dám av henni.
Innihald[rætta | rætta wikitekst]
Offurtænastan í G.T. er týdningarmesta evnið í 3. Mósebók. Fimm ymiskar offurtænastur verða nevndar - sektaroffur, brennioffur, takkaroffur, grónoffur og syndaoffur. Longu í 2. Mósebók verður sagt frá, hvussu Áron og synir hansara vórðu settir í prestastørv. Í 3. Mósebók er fullfíggjað frágreiðing um prestavígsluna. Fremsta arbeiði teirra var at bera frem offur. Eisini høvdu teir annað týdningmikið arbeiði í halgidóminum og vera andligu lærararnir í Ísrael skildir burtur úr til tænastu Guds og vera Harrans boðum lýdnir.
Talan um offur gongur sum aðaltáttur ígjøgnum alla 3. Mósebók. Forskriftirnar um fagnaðarárið eru eisini í 3. Mósebók.


text:
Ritroynd
Ritroynd (fr. essai, en. essay). Stutt, eyðlisin ritgerð ella grein við persónligum, ofta skemtiligum, dámi, sum viðger eitt evni ella setir fram eina próvførslu uttan at vilja vera fullfíggjað ella fara út í æsir. R. er ikki so hátíðarlig í formi sum tann vísindaliga ritgerðin. At kalla hetta tekstslagið r. stavar frá franska høvundinum Montaigne, sum gav út bók við heitinum Essais, t.e. "royndir", í 1580, fyrsta dømið um hetta tekstslagið. Við heitinum gjørdi hann vart við, at hann ikki gjørdi krav um at hava loyst teir spurningar, sum hann viðgjørdi, ella at hava sett fram nakra lidna heimspekihugsan. Í Onglandi legði Francis Bacon við Essys (1597) støði undir eina ríka enska ritroyndahevd við nøvnum sum Addison, Steele, og úr 20. øld D. H. Lawrence og Virginiu Woolf. Í eldri tíð fevndi r., serliga á enskum, stundum um heimspekiligar yrkingar, t.d. A. Pope: Essay on Man 1732-34. R. er eitt fjølbroytt, opið tekstslag sum tekur skiftandi tíðarrák upp í seg. Í Norðurlondum setti Holberg hugsanir sínar um upplýsing og siðalag fram í r. Í 19. øld vóru bókmentir og mentamál yvirhøvur evni, sum nógvir viðgitnir høvundar skrivaðu r. um, t.d. Sainte-Beuve, Heine, Nietzsche, Brandes. Eisini í 20. øld blómaði r. Eitt eyðkenni, sum fylgir r. yvirhøvur, er, at hon tekur støði í tí persónliga og leitar haðani út í almennari hugleiðingar og útsagnir; umframt tann persónliga dámin eyðkennist r. ofta av óhátíðarligum, skemtandi ella speiskum huglagi. Føroyskir høvundar at r. eru eitt nú Sverri Patursson, Maria Mikkelsen, Tróndur Olsen, Sigurð Joensen, Jens Pauli Heinesen, Oddvør Johansen, Gunnar Hoydal og Hanus Andreassen.


text:
07. Apr 2014
Kommunala Arbeiðsgevarafelagið skipar fyri grundskeið og víðkað skeið í excel, 30. apríl og 5. maisí skeiðslýsingar og heimasíðu felagsins kaf@kaf.fo ...
26. Mar 2014
Hesi skeið bjóða vit í vár
Høvuðstættir í fyrisitingarrætti og almennum innliti
Lívshættislig leiðsla
Um byggimálsviðgerð og ognartøku
Um kommunurætt
Sí annars skeið
02. Jan 2014
Nú Kommunusamskipan Føroya og Føroya Kommunufelag hava lagt saman í eitt felag, verður arbeitt við at dagføra heimasíðuna. Í meðan hetta arbeiðið fer fram, verður heimasíðan hjá KSF framvegis virkin. Arbeiði at dagføra heimasíðuna verður væntandi liðugt um mánaðarskifti. ...
16. Des 2013
Fyri fyrstu ferð nakrantíð eydnaðist í morgun at savna allar føroysku kommunurnar í eitt kommunufelag. Hetta hendi á stovnandi aðalfundi í nýggja kommunufelagnum, tá ið allar 30 kommunur tóku undir við stovnsetani av nýggja felagum. Við hesum verða verandi feløg, Kommunusamskipan Føroya og Føroya Kommunufelag avtikin, fyri síðani at verða endurreist í einum nýggjum felag, ið kallast Kommunufelagið.
25. Sep 2013
Seinasta dømi um ágangin mótvegis kommununum, er uppskot um broytingar í løgtingslóg um stuðul til rentuútreiðslur av lánum, sum í hesum døgum er sent kommununum til hoyringar. Uttan nakra sakliga grundgeving yvirhøvur, verða útreiðslurnar til stuðul til rentuútreiðslur líðandi gjørdar til eina kommunala uppgávu burturav .
23. Sep 2013
Høvuðstættir í fyrisitingarrætti og almennum innliti mikudagin 23. oktober 2013
Um byggimálsviðgerð og ognartøku týsdagin 12. november 2013
Um kommunurætt mikudagin 4. desember 2013
Nærri kunning er á finna undir skeið á heimasíðuni
02. Sep 2013
Á fundi í Almannamálaráðnum í morgun var semja gjørd millum kommunurnar og Almannamálaráðið í málinum um sokallaðu eldrakunngerðina Eftir fundi var soljóðandi tíðindaskriv sent út. Landsstýriskvinnan í almannamálum og umboð fyri Kommunusamskipan Føroya og Føroya Kommunufelag hava á fundi fyrrapartin í dag...
01. Sep 2013
Annika Olsen sigur í fjølmiðlunum, at nógv umtalaða eldrakunngerðin er ein liður í at leggja eldraøkið út til kommunurnar. Og á síni vangamynd ákærir hon uppá tað harðasta kommunurnar fyri at sabotera útleggingina og bert hugsa um lokal áhugamál. Kommunurnar standa spyrjandi.


text:
Romafólkið
Sigoynarar (ella rómanar [1]) eru eitt fólk, sum í nógvum førum verður sætt niður á í Evropa. Sigoynarar hava lívliga mentan, og teimum dámar væl dans og tónleik. Tey koma upprunaliga úr India, og fram til 19. øld vóru tey meir ella minni trælir fyri aðalstættina og kleystrini í Evropa [2]. Tá demokratiið tók dik á seg, sluppu tey leys. Men tey áttu onga jørð og einki land, høvdu onga útbúgving og myrkan húðarlit, so framtíðarútlitini vóru einki serlig. Mannarættindafólk siga, at romakvinnur ofta verða sendar til serligar føðideildir at eiga. Og tá børnini hjá teimum fara í skúla, enda tey ofta í flokki saman við menningartarnaðum børnum. Ein fólkateljing í Rumenia í 2013 vísti, at har búðu 500 000 romafólk. Men summi siga, at rætta talið er nærri tveimum milliónum. Tey, sum sleppa burtur úr fátækradøminum, viðganga sjáldan sínar røtur, og tað ger tað eisini truplari hjá romafólkinum at stríðast móti tí mismuni, teimum er fyri. Í árunum, tá Rumenia samráddist við ES um limaskap, gav rumenska stjórnin lyfti um at gera ætlanir, sum skuldu samansjóða ella integrera romafólkið við restina av rumenska samfelagnum. Í Rumenia eru mong ymisk fólkasløg; fjølmentastir eru rumenar, men har eru eisini sigoynarar, ungarar og týskarar, og við strondina við Svartahav, har ið nú eru mangir frítíðarstaðir, hava turkar og ukreinar búsett seg. Fyrr búði mesta fólkið á bygd og livdi av landbúnaði, men so hvørt ídnaðurin hevur ment seg, eru alt fleiri og fleiri fólk flutt til býirnar at búgva. Nógv fólk í Rumenia liva undir sera vánaligum umstøðum. Rumenia er tað landið í Evropa, sum hevur tað størsta fátækradømi.
Serfrøðingar siga, at romafólkið hevur havt fleiri bakkast seinastu tíðina av ymsum orsøkum. Vinnuvegir, sum fólkið fyrr livdi av, eitt nú at stoypa messinggrýtur og skógva ross, eru ikki eftirspurdir longur. Og nýggjar evropeiskar reglur um sølu av livandi kríatúri, sum romafólkið fyrr gjørdi nógv av, hava gjørt tað truplari hjá teimum at fylgja við, tí tey megna ikki at taka sær av øllum pappírsarbeiðnum, sum nú fylgir við hesi vinnuni. Og sjálv sigoynaramentanin hevur heldur ikki gagnað romafólkinum, siga serfrøðingar [3]. Hetta er eitt klikut, sera patriarkalskt samfelag, har fólk verða noydd til at gifta seg á ungum aldri, og virðingin fyri útbúgving hevur ongantíð verið stór. Romafólkini, sum í flestu førum ikki hava útbúgving og bert fáar arbeiðsroyndir, hava fyri tað mesta fingið eina vánaliga móttøku í Vesturevropa. Summi hava funnið okkurt fyrifallandi arbeiði, eitt nú at savna gamalt jarn ella mála hús. Men onnur hava skrivað seg upp til almannaveitingar ella bidda á gøtuni og stjala úr handlum. Tey hava sett kósina vestur eftir til tey ríkaru ES-londini, og nú hava tey eisini íbirt eitt kjak í Evropa um, hvussu opin tey ”opnu ES-landamørkini” í veruleikanum eru.


text:
15. januar
15. januar er dagur 15 í árinum í gregorianska kalendaranum. 350 dagar eru eftir av árinum (351 dagar um skotár er).
Hendingar[rætta | rætta wikitekst]
- 2001 - Wikipedia varð stovnað
- 2013 - Sif Gunnarsdóttir sett sum stjóri í Norðurlandahúsinum
- 2014 - Mentanarvirðisløn Landsins, Heiðursgáva landsins og Virðisløn til ungt listafólk fyri árið 2013 vóru handaðar í Stóra Pakkhúsi í Vági. Bjørn Kalsø, landsstýrismaður í mentamálum handaði virðislønirnar. Tróndur Patursson fekk Mentanarvirðisløn Landsins á 150.000 krónur, Árni Dahl fekk Heiðursgávu landsins á 75.000 krónur og Trygvi Danielsen fekk Virðisløn til ungt listafólk.
Føðingar[rætta | rætta wikitekst]
- 1900 - William Heinesen, rithøvundur og listamaður.
- 1929 - Martin Luther King
- 1936 - Maud Heinesen, rithøvundur, fødd í Klaksvík (fødd Brimheim).


text:
Skrápur
Skrápur (frøðiheiti - Puffinus puffinus) er dimmur, næstan svartur omaná, í neðra hvítur. Støddin er nakað sum á lunda. Áður var hann ikki sjaldsamur í Føroyum, men rottan hevur týnt so um hann, at nú er lítið eftir; eina frægast man vera í Koltri og Trøllhøvda. Teir eiga altíð fleiri nær hvørjum øðrum, stundum í urðum, men mest í vallbergi, har teir grava sær djúpar holur. Inni í har verpa teir eitt hvítt egg og verma tað í 4 vikur. Pisan er berlig um høvur og háls, men annars væl klædd í síðum gráum dúni. Hon er nevnd líri. Tá ið lírin er fullfjaðraður, er hann meinlíkur hinum gamla skrápinum.
Beint fyri tað fara menn at draga líra. Holurnar kunna vera favn langar, og innan greina tær seg sundur í fleiri stytri holur, so lírin fær nógvar avkrókar at smúgva sær í, og maðurin má stundum grava fleiri byrgingar á, áðrenn hann finnur hann. Lírin er óføra feitur og hildin fyri at vera rættiligt góðgæti. Um summarið síggjast stórar skrápatorvur á sjónum. Tá skrápurin kavar, stendur eitt sprutt upp frá honum, ikki ólíkt grindablástri at síggja nakað burturfrá, og tað hava mong grindaboð verið rópt av skrápatorvu.
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
02. Sep 2014
Í barnaútvarpinum í morgun var samrøða við føroyskan drong, sum býr í Dubai. Drongurin greiðir hann frá, hvussu tað er at vitja í Føroyum og um hvussu lívið er í fjarskotna landinum, hann býr í. Í seinna partinum í samrøðuni greiðir hann frá, at hann...
25. Aug 2014
Í 3.a er eitt tiltak, sum verður nevnt "Undrunarspurningur". Hetta snýr seg um at finna eitt evnið, sum áhugi er at fáa meira vitan um ella at gera meira burtur úr. Næmingarnir finna sjálvir evnið og skulu sjálvir (ella við hjálp frá foreldrum) finna upplýsingar,...
19. Aug 2014
Fyrsti skúlatími hjá teimum 25 næmingunum í nýggja fyrsta flokki Kommunuskúlans var seinnapartin mánadagin. Skipað varð fyri lítlum hátíðarhaldi fyri næmingum og foreldrum, har skúlastjórin bjóðaði vælkomin og greiddi frá um skúlan. M.a. at hetta er seinastu ferð, at fyrsti flokkur byrjar í tí skúlanum,...
06. Aug 2014
Skúlin byrjar aftur mánadagin 18. august 2014Møtt verður soleiðis:2., 3. og 4. flokkarnir møta kl. 10 í Skúlanum í Kongagøtu5., 6. og 7. flokkarnir møta kl. 10.30 í Argja skúla 8. og 9. flokkarnir møta kl. 11 í Skúlanum í Kongagøtu 1. flokkur møtir kl....
26. Jun 2014
Í gjár fingu teir um 100 næmingarnir í 9. flokkunum handað prógv. Hátíðarhaldið og próvhandanin fór fram í miðhøllini í Argja skúla, har m.a. næmingar úr Litir í Leiki framførdu tónleik. Eftir próvhandanina vóru myndir tiknar av næmingunum, sum høvdu latið seg í fínasta skrúð....
24. Jun 2014
Tað er eftirhondini vorðin føst siðvenja, at miðdeildin skipar fyri at hava tivoli í juni mánaði. Tað er hvørjaferð stuttligt at síggja hvat næmingarnir í 5.-7. flokki finna upp á. Aftur í ár mundi "Ræðslurúmið" vera tað, sum fekk mestu umtaluna. Longu í durinum vórðu...
23. Jun 2014
Nú í vikuni var stórfingin næmingakonsert í Eiklund. Næmingar úr 1., 2. og 4. flokki spældu kontrabass saman við tónleikalærara sínum, Agnari Lamhauge. Tónin var bæði djúpur og væl ljómandi! Heilir 11 kontrabassspælarar vóru at hoyra í senn og tað man ikki vera á hvørjum...
13. Jun 2014
Hesa vikuna hava næmingar í miðdeildini í Tórshavnar kommunuskúla, sum heldur til á Argja skúla, gjørt veggjaavís.Tey fóru í gongd týsdagin. Tey valdu sær eina lærugrein at skriva í, og evnið tey skrivaðu um, skuldi hoyra til onkra av lærugreinunum, sum tey hava á tímatalvuni....


text:
Homer
Í tí klassisku siðvenjuni er Homer (Ὅunpoς, Hómēros) rithøvundurin sum hevur skrivað Ilionskvæði og Odysseina, og verður sæddur sum tann størsti av yrkjarunum í forna Grikkalandi, sum skrivaði episk kvæði. Hesar episku yrkingarnar eru yrktar í byrjanini av tí vesturlendsku kanonini av bókmentum, og hava havt sera stóra ávirkan á bókmentasøguna.
Tað er óvist nær ið hann livdi. Herodot metir, at Homer livdi 400 ár áðrenn hansara egnu tíð, tvs. umleið 850 ár áðrenn Krist.[1] meðan aðrar fornar keldur siga, at hann livdi nógv tættari uppá tað tíðina ið man metir at Trojanska kríggið fór fram í byrjanini av 12. øld á.Kr.[2] Flestu nýtíðar granskarar meta at Homer livdi í 7. og 8. øld á.Kr.
At tann stóra ávirkanin av homerisku kvæðunum hevur formað grikska mentan, var viðurkent víða um, og Homer varð nevndur sum lærarin hjá Grikkalandi. [3]
Lívsleið[rætta | rætta wikitekst]
Sambært tradisjónini var Homes blindur. Tvey støð í teimum homerisku tekstunum stuðla hesi fatanini. Fyri tað fyrsta er aoidan Demodokos, hvørs leiklutur í Odysséini er at syngja um kríggið í Troja, blindur. Fyri tað næsta, so sigur rithøvundurin til ta homerisku hymnuna við tann deliska Apollon (sum Homer við tíðini hevur fingið æruna av at skriva) um seg sjálvan: tuφλὸς ἀvήp, oἰkeῖ δὲ Xίῳ ἔvι πaιπaλoέσσῃ ("ein blindur maður, sum býr á fjallaríku Chios").[4]
Fleiri jonisk pláss (Chios, Smyrna, Kyme og sjálvt Kolofon) hava sagt seg vera upprunastaðið har Homer kom frá. Í sjálvum verkinum veit man einki um lív hansara.[4]
Verk[rætta | rætta wikitekst]
Homer hevur fingið æruna av at vera rithøvundur til Iliaduna og Odysséina. I fornøldini segði man eisini, at hann hevði skrivað fleiri aðrar yrkingar, harav fleiri hymnir og epigram eru til enn, umframt tað sonevndu Batpaxouuouaxίa ("Batrachomyomachia", "stríðið millum froskar og mús"), ein komiskt hetjuyrking sum er ein parodi uppá Ilionskvæðið. Seinni gjørdist tað tó greitt, at hesi ikki vóru yrkt fyrr enn nakað væl seinni.[5] Í fornøldini varð navnið Homer ofta knýtt at episkari yrking yvirhøvur, tað var ikki fyrr enn í tíðini frá Platon og Aristoteles at Homer varð mettur at vera rithøvundur bert til Iliaduna og Odysséina.[4]
Keldur[rætta | rætta wikitekst]
- ↑ Herodotus 2.53.
- ↑ Graziosi, Barbara - Inventing Homer, Cambridge|, ár 2002, síðurnar 98–101
- ↑ Bók: Heubeck, Alfred, skrivað saman við: West, Stephanie; Hainsworth, J. B., heitið: A Commentary on Homer's Odyssey, útgivið: Oxford University Press, staður: Oxford, ár: 1988, síða 3, isbn= 0-19-814047-9
- ↑ 4.0 4.1 4.2 Homère í fronsku Wikipediu 19. apríl 2006
- ↑ runeberg.org, nfbk, 0551.html Homeros


text:
Wikipedia:Mánaðargrein
Mánaðargreinin í Wikipedia kemur á forsíðuna tann mánaðin, greinin er fyri.
Greinirnar skulu skrivast. Er ein grein, sum bert inniheldur eitt dømi, so ber til at skriva her. Vilt tú skriva eina mánaðargrein, er bara at klikkja á vís slóðina og síðan velja rætta. Greinin skal ikki vera ov long og skal helst vera um okkurt, sum hevur við mánaðin at gera.
Fyri at gera tað lættari at gera nýggjar greinar, er ein formur gjørdur, so at tað ikki er neyðugt við nøkrum HTML forsniði, rætta bert fyrimyndina til.
{{Skriva mánaðargrein | heitið = Dømi | lesmeirum = Dømi | mynd = Example.png | mynd_stødd = 180px | tekstur = '''Dømi''' hetta er bert eitt dømi. Rætta hesa fyrimynd. }}
Mánaðargreinir 2014[rætta | rætta wikitekst]
Mánaðargrein fyri januar
Merkið er føroyska flaggið. Merkið varð á fyrsta sinni borið fram av føroysku studentunum Jens Olivur Lisberg, Janusi Øssurssyni og Paula Dahl í Keypmannahavn longu í juni 1919, og longu tíðliga í 1920-árunum vóru fólk farin at flagga við tí. Hetta vant rættiliga upp á seg eftir 1930, men loyvt var tað ikki, og eitt flaggstríð tók seg upp í Løgtinginum og millum føroyingar og donsku myndugleikarnar. Tað vóru serliga sjómenninir, ið førdu hetta stríð. Longu 9. apríl 1940, sama dag sum Danmark varð hersett av Týsklandi undir Seinna heimsbardaga, byrjaði sluppin Eysturoyggin at flagga við Merkinum. Hetta tí at danska flaggið ikki kundi brúkast, meðan Danmark var hersett av Týsklandi. Boðini frá bretska hersetingarvaldinum 25. apríl 1940 vóru fyrsta almenna viðurkenningin av, at føroyingar høvdu sítt egna tjóðarmerki.
Mánaðargrein fyri februar
Stonehenge er eitt yngru steinaldar og bronsualdar fornminni tætt við Amesbury í enska landslutinum Wiltshire, umleið 13 km í ein útnyrðing úr Salisbury. Tað er uppbygt av vøllgørðum rundan um eina runda uppseting av stórum reistum steinum og er eitt hitt kendasta fyrisøguligu støðunum í heiminum. Fornfrøðingar halda steinarnar verða millum 2500 f.Kr. og 2000 f.Kr. tó, at umverandi rundu vøllgarðarnir og grøvin, sum eru eldsti parturin av fornminninum, eru tíðarfest til umleið 3100 f.Kr. Stonehenge og tað, sum er rundanum, eru sett á listan hjá UNESCO sum eitt World Heritage Sites í 1986, og er við lóg vart eftir bretskari lóg sum Scheduled Ancient Monument.
Mánaðargrein fyri mars
Sveis er eitt land í Miðevropa. Hóast Zürich er størsti býur í Sveis, er Bern høvuðsstaður. Landið er eitt av ríkastu londum í Evropa. Sveis gjørdist uttanveltaland í 1815 og hevur ikki verið uppi í nøkrum kríggi í Evropa síðan. Nú er landið býtt í 26 kantonir, og hesir hava so skipað seg sum eitt tjóðveldi við einum samveldisforseta sum oddamanni. Mong fólk búgva í rættiliga avbyrgdum dølum, og fólkið talar ikki sama mál. Í Sveis eru fýra almenn mál: franskt, sveisaratýskt, retoromanskt og italskt. 63 % av fólkinum talar sveisaratýskt. Í Zürich og Bern tala tey týskt, men í t.d. Genève og Lausanne tala tey franskt. Hóast Sveis er so lítið og hevur ligið innbyrgt millum stórlond, hevur tað mesta havt sjálvræði. Men tað hevur ikki kostað teimum lítið, mangan hava teir staðið í harðari orrastu, men oftast vóru teir við yvirlutan, og sveisarar vóru so gitnir fyri dirvi, at fremmandir kongar bóðu sær vaktarmenn úr Sveis. Í Sveis eru tveir fjallaryggir, Jurafjøll og Alpurnar. Ímillum fjøllini er ein breiður háslætti, sum eitur Sveisar Háslættin. Miðjan av Sveis er ein fløta, Sveisiski Háslættin teir kalla, men hitt er alt fjallalendi. Úr Sveis koma fleiri stórar áir; undir tí gitna Sankta Gothards fjallinum springa Rhone og Rín upp. Uttanveltaða støðan og tryggu politisku viðurskiftini eru tvær av atvoldunum til, at Sveis er vorðið altjóða fíggjarmiðdepil. Mangar fyritøkur og mangir bankar hava høvuðsskrivstovu í vakra býnum, Genève, við Genèvevatn. Eisini hava mangir altjóða felagsskapir høvuðssæti her, tí landið er uttanveltað og politisku viðurskiftini trygg. Nevnast kunnu Reyði Krossur, Heims Heilsustovnurin (WHO) og høvuðsdeild ST í Evropa. Eisini mong stór fleirtjóðafeløg eru sveisisk. Hóast urvirkir eru í hópatali í mongum londum, til dømis Bretlandi, Japan, USA og Týsklandi, so eru tað tó tey sveisisku urini sum t.d. Rolex og Omega, sum hava allar fyrimunur á heimsmarknaðinum og verða mest keypt.
Mánaðargrein fyri apríl
Sjálvstýrisflokkurin varð formliga stovnaður í 1909, men fekk umboð á tingi í 1906. Í 1906 varð Sambandsflokkurin, sum tann fyrsti politiski flokkurin her á landi, stovnaður. Umleið eitt ár seinni, varð Sjálvstýrisflokkurin formliga stovnaður. Ikki ber til við vissu at dagfesta, nær flokkarnir vórðu stovnaðir, tí sum flokkar skipaðu teir seg so við og við. Tó verður vanliga sagt, at Sambandsflokkurin og Sjálvstýrisflokkurin báðir vórðu stovnaðir í 1906. Sjálvstýrisflokkurin er sjálvstýrisflokkur; tað merkir, at virkað verður fyri sjálvstýri frá Danmark. Málið er, at føroyingar taka fulla ábyrgd av tjóðini og fáa fullan avgerðarrætt fyri henni. Sjálvstýrisflokkurin er sosialliberalur og fyri, at samfelagið byggir á privata ognarrættin og á fyritakssemi hins einstakra. Flokkurin er tó fyri neyðugari almennari stýring. Flokkurin byggir á kristnu siðalæruna og vil verja trúarfrælsi, politiskt frælsi, mentanar- og vinnufrælsi. Jóannes Patursson, sum gjørdist fyrsti formaður Sjálvstýrisfloksins, sat í Fólkatinginum frá 1. juni 1901 til 22. juni 1906 og í Landstinginum frá 13. mai 1918 til 3. februar 1920.
Mánaðargrein fyri mai
Hin føroyski Fólkaflokkurin (radikalt sjálvstýri) varð stovnaður í 1939. Fólkaflokkurin er afturhaldssinnaður flokkur á Løgtingi. HUXA er nevndin hjá fólkafloksungdómi. Fólkaflokkurin er ein borgarligur og afturhaldssinnaður tjóðskaparflokkur. Endamál floksins er fult sjálvstýri fyri Føroyar. Flokkurin vil hækka skattalágmarkið, og betri lánmøguleikar til at fíggja íløgur til umleggingar og útbyggingar av vinnulívi landsins. Fólkaflokkurin gjørdist limur í felagsskapinum "Alliance of European Conservatives and Reformists" (AECR) í november 2013. Hetta er ein afturhaldssinnaður felgsskapur, ið er nýskipanarsinnaður og serstakliga skeptiskur mótivegis ES. Felagsskapurin hevur sum stevnumið at arbeiða fyri frælsum marknaðum, frælsum fólki, NATO og frælsum tjóðum. Búskaparliga heimskreppan í 1930-árunum elvdi framburðsmonnum til at stovna Vinnuflokkin, sum á løgtingsvalinum í 1936 fekk tvey umboð á tingi. Hesin broytti í 1940 navn til Fólkaflokkurin. Fólkaflokkurin vil t.d. virka fyri eini flatskattaskipan við hækkandi botnfrádrátti. Flokkurin vil at Føroyar skulu gerast sjálvstøðugur limur í NATO, WHO og ST. Núverandi floksleiðari er Jørgen Niclasen (2007-).
Mánaðargrein fyri juni
Wikipedia:Mánaðargreinin/juni 2014
vís - kjak - søga - rætta
Mánaðargrein fyri juli
Tjóðveldi varð stovnað á fundi 22. og 23. mai í 1948 við navninum Tjóðveldisflokkurin. Flokkurin varð stovnaður, av tí at føroyska tjóðveldið ikki varð stovnsett eftir fólkaatkvøðuna 14. september 1946. Hugsjónin er, at fólkaræði skal galda í øllum viðurskiftum í føroyska samfelagnum, "politiska, vinnuliga, sosiala og mentanarliga lívi landsins". Flokkurin vil, at Føroyar skulu taka lut í altjóða samfelagnum sum sjálvstøðug tjóð við bæði rættindum og skyldum sum aðrar sjálvstøðugar tjóðir. Tjóðveldisflokkurin kom fyrstu ferð á ting í 1950 og hevur verið á tingi síðani. 14. september 2007 broytti flokkurin navn til Tjóðveldi. Tjóðveldi er ein sosialistiskur flokkur. Tjóðveldi er limur í norðurlendska felagsskapinum NGLA, sum stendur fyri Nordic Green Left Alliance. Síðan fimmtiárini hevur flokkurin støðugt verið millum fýra teir stóru flokkarnar í Føroyum og hevur oftast fingið millum 20 og 24 % av atkvøðunum til løgtingsval. Høvuðsmál í politikki floksins á tingi hava verið at skipa Føroyar sum sjálvstøðuga tjóð og at tryggja øll rættindi hjá føroysku tjóðini. Tjóðveldi vil stovnseta føroyska tjóðveldið sum eitt fólkaræði við egnum forseta sum ríkisovasta. Fólkaræðið verður tryggjað við frælsari stjórnarskipan og við fólkaatkvøðum um mál, ið hava týdning fyri sjálvræðið í landinum.
Mánaðargrein fyri august
Kavarar kanna undirsjóvarheimin so langt, sum niður slepst. Kavarar fóru tíðliga í tíðini at nýta kavarakúpu til vísindaliga gransking í sjónum. Kúpurnar vóru smáar, fyltar við luft og loraðar niður í dýpi. Fáar metrar undir vatnskorpuni eru hugtakandi sjódjór, marglitt koralriv og løgnir kneysar. Í havbotninum eru skipsvrak, summi hava ligið har í øldir. Í summum vrakum eru myntir, pottar og annað, ið sigur frá umstøðunum hjá fólki tá á døgum. Kavarar kunnu eisini arbeiða undir kavi. Teir umvæla bygningar undir kavi, til dømis boripallar, og granska lívið á havbotninum. Ikki er púra vandaleyst at kava, og kavari má halda strangar trygdarreglur.
Mánaðargrein fyri september
Kalifornia er ein lutstatur í vestri í USA við 37,6 miljónum innbúgvum. Í suðri hevur Kalifornia mark við Meksiko, í norðri við Oregon, í eystri við Nevada og Arizona og í vestri við Kyrrahavið. Í september 1850 bleiv Kalifornia 31. lutstatur í USA. Lutstaturin var fyrr partur av Meksiko. Sacramento er høvuðsstaðurin, og størsti býurin er Los Angeles. Spaniólar vóru fyrstu menn, sum búsettust í Kalifornia. Kyrrahavsstrondin var ikki so væl atkomilig sum hin, og tí kom at vera longri tíð, áðrenn nakað munandi av fólki settist niður har. At standa á brimfjøl er væl dámd kalifornisk ítrótt. Í nógvum býum eru javnan kappingar. Hjá nógvum ungdómi fer øll frítíðin at standa á brimfjøl. Heita veðurlagið og mongu sólardagarnir gera, at nógvir kalifornar eru stóran part av frítíðini við strondina. Seinastu árini hevur eisini Kalifornia ment seg nógv sum ferðavinnustatur.
Mánaðargrein fyri oktober
Smyril er einasti ránsfuglur sum eigur í Føroyum í dag. Hann er av minstu falkum. Steggin er dimmgráur omaná, gulbrúnur við dimmum strikum í neðra og um hálsin; bøgan er smáflekkut av dimmum og ljósum brúnum. Ungfuglurin líkist bøguni, men dimmari. Starar tyrpast tætt saman í flokk undan honum, og flúgva so høgt upp í loft - væl vita teir, at uttan hann er uppi yvir teimum, fær hann hvørki nev ella kløur í teir. Og onkursvegna munna teir eisini fáa ørkymlað hann í flognum, tí tá ið teir halda seg væl saman, má hann oftast fara frá við ongum. Smiril eigur víða í norðanlondum, men einans í Føroyum er hann alt árið. Smiril verpur 4 reyðbrún egg, og 3 vikur seinni koma ungarnir út. Kemur tú at reiðrinum, so blaka teir seg á ryggin og høgga upp ímóti tær við klónum - teir eru av tí berginum brotnir - bregða ikki úr ætt. Ljótt er at síggja, hvussu smiril drepur smáfugl.
Mánaðargrein fyri november
Sveis er eitt land í Miðevropa. Í norðri hevur Sveis mark við Týskland, í eystri við Liktinstein og Eysturríki, í vestri við Frakland og í suðri við Italia. Hóast Zürich er størsti býur í Sveis, er Bern høvuðsstaður. Sveis gjørdist uttanveltaland í 1815 og hevur ikki verið uppi í nøkrum kríggi í Evropa síðan. Nú er landið býtt í 26 landspartar (kantonir), og hesir hava so skipað seg sum eitt tjóðveldi við einum samveldisforseta sum oddamanni. Mong fólk búgva í rættiliga avbyrgdum dølum, og fólkið talar ikki sama mál. Í Sveis eru fýra almenn mál: í vestara parti er móðurmálið franskt, í syðra parti italskt, í útsynningspartinum er eitt fornt romanskt mál, tey kalla retoromanskt, og í norðara og mittasta partinum er eitt týskt mál, sum tey kalla sveisartýskt.
Mánaðargrein fyri desember
Korfu er ein oyggj í Grikkalandi. Hon liggur í oyggjabólkinum vestanfyri meginlandið, sum verður nevndur Jónaoyggjar ella Eptanisa. Korfu er tann næststørsta oyggin í hesum oyggabólki. Fyrra orðið kemur frá fornu griksku gudalæruni, Io var ein prestinna, sum Zeuz var forelskaður í. Hann gjørdi hana um til eina kúgv, og síðan gjørdi hann seg sjálvann um til ein tarv, og tá tey komu til Jonisku oyggjarnar, fingu tey barnið Evropa, sum bleiv til heimspartin Evropa. Seinna orðið merkir Sjeyoyggjar, sum sipar til tær sjey høvuðsoyggjarnar. Oyggjabólkurin hevur tó fleiri smærri oyggjar og hólmar enn tær sjey. Høvuðsbýurin á Korfu eitur eisini Korfu. Í høvuðsbýnum búgva umleið 33.000 fólk. Á allari oynni búgv umleið 110.000 fólk. Korfu er eitt vælumtókt ferðavinnumál.


text:
Væl møtt til Brim - Grundarlag fyri samstarvi millum íslendskar og føroyskar filmsframleiðendur
Filmurin Brim varð vístur í Havnar Bio 18. mai fyri næstan fullum húsi. Árni Ólafur Ásgeirsson, leikstjóri, og Ottó Geir Borg, handritahøvundur, vóru til staðar og svaraðu spurningum frá áskoðarum eftir sýningina.
Tann 19. maí skipaði aðalkonsul Íslands fyri fundi millum Árna, Otto og føroyskar filmsframleiðendum og øðrum filmsáhugaðum, til at leggja grunn at samstarvi millum Íslands og Føroya innan filmslist.


text:
Georgios Papandreou
Georgios Papandreou (føddur 13. februar 1888 í Kalentzi - doyði 1. november 1968 í Athen) var ein grikskur politikari. Hann var forsætisráðharri frá 1944 til 1945 og aftur frá 1963 til 1965, tá Kong Konstantin setti hann frá. Hernaðarjuntaðin setti Papandreou í húsavarðhald, har hann sat til hann doyði í 1968. Sonur hansara, Andreas Papandreou, og abbasonur hansara Giorgos Andrea Papandreou hava eisini verið forsætisráðharrar í Grikkalandi.
Papandreou var varaforseti 1950–1952 í stjórnunum hjá Nikolaos Plastiras and Sofoklis Venizelos. Hann var eisini ráðharri fleiri ferðir í sínum longu politisku lívsleið, sum vardi í fimm áratíggju, byrjaði í 1923. Hann var sosialis, men samstundis antikommunist. Hann var eisini ímóti kongaveldinum. Hann stuðlaði tí liberala Eleftherios Venizelos, sum útnevndi Papandreou til guvernør av Khios eftir Balkankríggið í 1912. Tvær ferðir bleiv hann giftur. Fyrra kona hansara var Sofia Mineyko, sum var úr Póllandi, sonur teirra Andreas Papandreou varð føddur á Khios í 1919. Seinna kona hansara var sjónleikarinnan Cybele Andrianou. Tey fingu sonin Georgios G. Papandreou.


text:
Arbeiða leingi á Kósini ólavsøkudag
Skrivað hevur Jákup Ósá 28.07.2013 - 12:28
Arbeiðsfólkið á Kósini skal møta kl. 07.00 til langan arbeiðsdag ólavsøkudag.
Fríðin Ziskason, virkisleiðari á Kósini, sigur við Norðlýsið, at nógv fiskur er á Kósini og at talan í Klaksvík er um vanligan arbeiðsdag.
- Tey sum ynsktu at fáa frí fingu frí. Men tað var eingin trupulleiki at fáa fólk og ólavsøkudagur er heldur ikki frídagur hjá Klaksvíkar Arbeiðarafelag. So vit fara væntandi at arbeiða frá kl. 07 til kl. 18.00 í morgin. Eisini koma Heykur og Falkur at landa, sigur Fríðin Ziskason við Norðlýsið.


text:
Maurice Tillet
Maurice Tillet (23. oktober 1903 – 4. september 1954) var ein sera klókur maður, hann var yrkjari og rithøvundur, og dugdi at tosa 14 ymisk mál. Hann gjørdist eisini glímari. Í 1944 fekk Maurice tignarheitið sum heimsmeistari frá Amerikanska Glímara Felagsskapinum (AWA). Hann nevndi seg "Serskøltatrøllið í ringinum", men í veruleikanum var hann betri kendur sum Franski Eingilin. Hetta eyknevnið fekk hann, tí hann sum barn, altíð bleiv kallaður eingil, tí hann hevði eitt so einglaligt andlit. Hann varð føddur í 1903 og tá ið hann var tannáringur, fekk hann staðfest, at hann hevði eina sjáldsama sjúku, sum verður nevnd akromegali. Henda sjúkan ger, at kropspartir so sum til dømis nøs og panna vaksa meira enn tær eiga. Tí bleiv allur kroppur hansara misskaptur.


text:
Kana
Kana bókstavir vóru mentir í Japan millum ár 700 e.Kr.f. og ár 900 e.Kr.f. Teir eru partir av japanska skriftmálinum og eru fonetiskir, tað vil siga, at hvør bókstavur gevur sítt egna ljóð, men merkir einki einsamalt. Tað eru tvey sløg av Kana; Hiragana og Katakana. Katakana bókstavir vera nýttir til at eftirlíkna ljóðini í lániorðum. Lániorð eru orð, sum eru lánt frá øðrum tungumálum, sum til dømis, "resutoran", ið er matstova á enskum. Hiragana verur nýtt, tá øll japansk orð skulu skrivast, tó uttan lániorð.
Ytri tenglar:


text:
Hvítusunna
Hvítusunna (á skandinaviskum "pinse", á týskum "Pfingsten"), hin fimmtiundi dagur eftir páskir. Kemur av grikska "pentekoste", sum er "tann 50. dagurin". Hvítusunna kemur helst frá gomlum enskum: "hwita sunnandæg". Í kristnu kirkjuni (49 dagar eftir páskir) hátíð til minnis um Heilaga Andans komu. Upprunaliga jødisk heystfest. Jødar nevna hesa hátíð sjeyvikuhátíðina, tí at hon verður hildin sjey vikur eftir páskir. Upprunaliga var sjeyvikuhátíðin ein takkarhátíð fyri kornheystingina, men rabbinarnir hildu hana til minnis um sáttmálan á Sinai.


text:
Stelkur
Stelkur (frøðiheiti - Tringa totanus) er væl kroppstørri enn tjaldursgrælingur. Best kennist hann av teimum avbara longu, vakurt reyðu beinunum. Omaná er hann grásprøklutur við dimmum veingjafjøðrum, í neðra hvítur við svørtum prikkum. Nevið er reytt út frá rótini, dimt har frammi. Ungfuglurin er dimmgráur omaná. Í Føroyum er hann heldur sjaldsamur fuglur nú á døgum, og sera sjaldan eigur hann. Helst tíðliga á sumri hendir tað seg at síggja hann við sínum leikandi lætta gongulagi tita um við sjóvarstrondina ella niðarlaga í bønum og haganum. Tá er hann á veg til Íslands, har hann eigur í meingi við vøtn og áir, sum hann veður út í, so langt sum tey longu beinini grynna. Kemur ravnur ella bakur nær, fylkjast stelkarnir saman og rúka á fíggindan til at reka hann burtur. Tá ið bøgan fer av reiðrinum, breiðir hon stundum mosa yvir eggini. Um heystið síggja vit teir aftur við ungunum, og tað hendir, at onkur steðgar allan veturin; tá eru teir meira dimmgráir omaná.
Slag[rætta | rætta wikitekst]
- Tringa erythropus (Svartstelkur)
- Tringa flavipes (Lítil gulstelkur)
- Tringa glareola (Vaðstelkur)
- Tringa melanoleuca (Stórur gulstelkur)
- Tringa nebularia (Hvítstelkur)
- Tringa ochropus (Flykrustelkur)
- Tringa solitaria (Mintdimmur stelkur)
- Tringa stagnatilis (Vatnastelkur)
- Xenus cinereus (Nevfattur stelkur)
- Actitis hypoleucos (Fjørustelkur)
- Actitis macularia (Flekkustelkur)
- Limnodromus scolopaceus (Snípustelkur)
Sí eisini[rætta | rætta wikitekst]
Keldur[rætta | rætta wikitekst]
- Mikkjal á Ryggi: Fuglabókin, Dýralæra II. 1951.


text:
Revolver (fløga)
Revolver er tann sjeynda studio lp'in hjá tí enska rock tónleikabólkinum The Beatles. LP'in varð útgivin hin 5. august 1966 av Parlophone Records og framleitt av George Martin.
Siða A:
- Taxman (George Harrison)
- Eleanor Rigby
- I'm Only Sleeping
- Love You To (George Harrison)
- Here There And Everywhere
- Yellow Submarine
- She Said She Said
Síða B:
- Good Day Sunshine
- And Your Bird Can Sing
- For No One
- Doctor Robert
- I Want To Tell You (George Harrison)
- Got To Get You Into My Life
- Tomorrow Never Knows
Allir sangirnir eru skrivaðir av Lennon/McCartney um einki annað er viðmerkt.


text:
Sumba
Sumba er sunnasta bygd í Suðuroy og harvið eisini í Føroyum. Sumba er ein av gomlu bygdunum í Føroyum við fleiri býlingum og var fyrr millum tær størstu í landinum.[tørvar keldu] Ein er býlingurin í Hørg. Úr Sumba eru nógvar sagnir uppskrivaðar, og ein teirra er "Hargabrøðurnir". Hon er um fýra brøður í Hørg, ið vóru tiltiknir fyri styrki. Einaferð ránsmenn úr Írlandi gjørdu innrás í Hvalba, var boð sent um oynna eftir hjálp. Tá kom dirvið og styrkin hjá Hargabrøðrunum væl við, so teir ikki sluppu longur suður á oynna, men vóru riknir aftur til sjós.[tørvar keldu] Kendasta skaldið í Suðuroy, Poul F. Joensen (1898-1970), var ættaður úr Hørg, og hann nevndi seg viðhvørt "Hargaskaldið".[tørvar keldu]
Myndasavn[rætta | rætta wikitekst]
-
-
-
Sumbingar dansa føroyskan dans í Dansistovuni í Sumba.
-
-
-
Útsýni av Beinisvørði, vestursíðan av Suðuroynni.
-
Útvortis ávísingar[rætta | rætta wikitekst]
- Sumba.fo Heimasíðan hjá Sumbiar kommunu.
Akrar | Lopra | Sumba | Víkarbyrgi


text:
SS Westerbeek
Westerbeek var ein hollendskur eysturindiafari, sum 2. september 1742 á veg til Hollands kom í tætta toku í Atlantshavinum og fór av kós. Westerbeek sigldi á land sunnan fyri Lopranseiðið, Suðuroy. Tað var tá í tíðini neyðugt at síggja sólina ella stjørnurnar fyri at kunna staðfesta hvussu norðaliga ella sunnaliga ein var staddur, men Westerbeek sá ikki sólina í 11 dagar, og tí visti skiparin ikki hvar hann var staddur, tá teir sigldu á land. Skipið gjørdist vrak. Hetta var 6. ferðin hjá Westerbeek til Eysturindia.
Westerbeek var 650 tons til støddar og bygt í 1722 í Hollandi. Tað var 145 føtir langt og hevði tvey dekk.
Á hesari ferðini heim var skiparin Hermanus Schutten. Í lastini var vanliga te, kaffi, pipar og onnur kryddaríir. Ferðin til Eysturindia kundi taka upp til eitt heilt ár, og skipini vóru ofta fleiri ár burturi, áðrenn tey komu heim aftur.
Tann 2. september 1742 um hálvgum ellivu tíðina á kvøldi siglir Westerbeek á land sunnan fyri Lopranseiðið og søkkur millum 4 sker og land. 10 av manningini komu ikki úr koyggjuni, av tí at teir vóru so sjúkir, tríggir vóru deyðir á ferðini og jarðaðir í sjónum. 81 av manningini bjargaðu sær í land á undurfullan hátt, men ein av teimum fall í berginum og doyði, sostatt komu 80 livandi frá vanlukkuni. Teir 80 vórðu fluttir til Havnar í smábátum, og tað tók fleiri dagar. Í Skúvoy vórðu teir illa móttiknir og sendir avstað til Sands, har teir vórðu væl móttiknir. Úr Skálavík heldur leiðin til Kirkjubøar, men har var sum í Skúvoy, teir vórðu settir í bátarnar kaldir og svangir og førdir til Havnar uttan at fáa vátt ella turt.
Í Havn lógu tvey skip klár at fara til Danmarkar, og ætlanin var at øll manningin skuldi fara við hesum skipum av landinum, men skipararnir noktaðu at taka so nógvar sjómenn umborð, men 10 sluppu avstað, meðan hinir 70 vóru eftir í Føroyum allan veturin.
Nógvar søgur hava gingið á mannamunni um hesar menn, at teir fingu børn í Føroyum, og at nakrir av teimum vóru eftir í Føroyum, men her eru eingi prógv. Tó stendur fast, at ein av manningini Joseph Gervording var eftir og giftist við fútadóttrini Marionnu, hesin Gervording fekk trý børn í Føroyum, men eingin av hesum fingu børn. Síðan er tað ein gift kona sum tænir í Lamba, hon fær tvillingar við einum av manningini, men tey doyggja øll trý í skalvalopinum norðuri í Gerðum í Klaksvík í 1745.
Og at enda er tað ein genta í Vágum, sum fær eina gentu við Berent Schouten, timburmanni á Westerbeek. Henda dótturin fær navnið Sunneva Berntsdatter, og eftir hana eru nógvir eftirkomarar, og teir eru teir einastu skrásettu eftirkomararnir í Føroyum frá Westerbeek.
Bøkur[rætta | rætta wikitekst]
- Mathias Lassen: Westerbeek ISBN 978-99918-3-256-2, Forlagið Undir Rókunum, 2008. 288 s.


text:
Wikipedia:Bottar
Tólmenni ella bottar eru sjálvvirkin forrit sum samarbeiða við Wikipedia eins og vanligir brúkarir.
Enn eru ongir føroyskir bottar, tí eru teir bottar, tú sært her á síðuni, vanliga bottar, sum seta inn slóðir til greinar á øðrum málum. Um tú vilt hava ein bott at koyra á føroyska Wikipedia, kanst tú skriva eina áheitan á Wikipedia:Áheitan um bott støðu síðuni.
Sí eisini listan av skrásettum bottum.
Trupulleiki við botti[rætta | rætta wikitekst]
Um tú sært ein bott, ið hevur eina atferð, sum ikki hjálpir Wikipedia, skriva so eini boð á kjaksíðuni hjá bottinum um hetta. Hjálpir hetta ikki, kanst tú seta teg í samband við ein umboðsstjóra við eini frágreiðing um trupulleikan.


text:
Nýggjastu tíðindini
Melda til tíðindabræv
Tíðindi - 7. mars 2013
Í kappingarreglunum fyri yngru deildirnar eru smávegis broytingar framdar, og koma hesar í gildi frá og við kappingarárinum 2013
Í høvuðsheitum eru hesar broytingar framdar:
- Nú er undantaksregla til aldursmark sett inn í §2.
- Seinasti dagur hjá leikarum í yngru deildunum at skifta felag, er broytt frá 10. august til 31. august í kappingarárinum.
- Serreglan viðvíkjandi gulu kortunum í Dreingir U18 er strikað. Tað vil siga, at skipanin við gulum kortum í Dreingir U18, er eins og ásett í Kappingarreglum fyri fótbólt..
Omanfyri nevndu broytingar vórðu samtyktar í Kappingarnevndini hjá Fótbóltssambandi Føroya 5. mars 2013, og koma hesir broytingar í gildi beinanvegin.


text:
Hjáland
Hjáland er land ið annað land ræður yvir. Ófrælst land. Um 10 mió. fólk í heiminum eru til dømis undir bretskum, donskum, norskum, fronskum, portugisiskum, amerikonskum, nýsælandskum ella avstralskum yvirræði. Henda skipan er leivd frá hjálandatíðini, og ósjálvstøðugu londini eru enn undir hjálandaharrum sínum. Í nøkrum londum verða hesi viðurskifti broytt, til dømis varð Hongkong latið Kina aftur í 1997. Nøkur lond og landøki verða verandi undir útlendskum yvirvaldi av hernaðarligum ella fíggjarligum orsøkum; onnur verða verandi, tí at yvirvaldið og meirilutin av fólkinum í ósjálvstøðuga landinum halda tað verða ov fáment, veikt ella ov fjarskotið til at standa á egnum beinum.
Hjálandatíðin frá 1870 til 2. heimsbardaga verður ofta nevnd imperialisman (týðir harradømi ella veldi). T.d. verjuleysa Afrika varð lættur fongur hjá imperialismuni. Á fundi í Berlin í 1884 til 1885 býttu stórveldini í Evropa Afrika sínaámillum. Eftir Seinna heimsbardaga tóku hjálondini í Afrika og Asia sær sjálvræði, eitt fyri og annað eftir. Hjálondini í Amerika tóku sær eisini sjálvræði í 18. og 19. øld. Størsta hjálandið, India, tók sær sjálvræði í 1947.
Innihaldsyvirlit
Amerikanska hjálandaveldið[rætta | rætta wikitekst]
Undir lýsingartiltakinum "Amerika fyri amerikanarar" í 1823 hevði landið víst frá sær krøv frá Sovjet um hjáland á amerikonsku Kyrrahavsstrondini, og í 1867 keyptu teir Alaska frá russum. Kuba gjørdi í 1895 uppreistur móti tí spanska hjálandaveldinum og skjótt kom USA Kuba til hjálpar. Ikki vardi so leingi, so høvdu amerikanskir herskip og hermenn sigrað á spaniólum, og Kuba varð lýst at vera eitt sjálvstøðugt ríki á pappírinum. Amerikanarar settu tó krav fram um, at teimum skuldi verða loyvt at luttaka í kubanskum politikki, bæði í verjupolitikki, uttanríkispolitikki og peningaviðurskiftum. Undir krígnum við Spania um Kuba hevði USA hersett fleiri sponsk hjálond, slík sum Filipsoyggjarnar, ið lógu heilt yviri í Suðurásia, og Puerto Riko í Karibia. Hesi londini høvdu teir sum hjálond, eftir kríggið var endað.
Nærum samstundis hersettu teir tær frælsu Hawaiioyggjarnar, Sámoaoyggjunum, Wake og Guam í Kyrrahavinum við teirri avleiðing, at amerikanski herflotin nú hevði valdið í øllum Kyrrahavinum og í stórum pørtum av Atlantshavinum. Í 1903 kom øll tann amerikanska imperialisman í hæddina. Og tað rímaði ikki serliga væl við frælsishugsjónirnar hjá teimum sjálvum, tá ið USA ognaði sær eitt landaøki inni í Panama, har Panamaveitin varð grivin. Veitin varð opnað í 1913.
Tætt eystan fyri Puerto Riko átti Danmark 3 oyggjar, St. Thomas, St. Croix og St. John (á donskum: De dansk-vestindiske øer). Tá so fólkið í Jómfrúoyggjunum kravdi at verða leyst frá Danmark, vóru oyggjarnar í 1917 latnar til USA fyri 70 mill. krónur (DDK). Norðurmarianoyggjar hevur sjálvstýri, men er eisini undir amerikonskum yvirræði.
Danska hjálandaveldið[rætta | rætta wikitekst]
Danmark vóru uppi í evropeiska hjálandaævintýrinum og løgdu Føroyar, Ísland og Grønland undir seg. 1672 til 1733 keyptu og hersettu danir tríggjar vesturindiskar oyggjar - St. John, St. Thomas og St. Croix (nú Amerikonsku Jómfrúoyggjar) í Karibia, haðan teir fingu romm og sukur. Oyggjarnar vórðu seldar USA í 1917. Í 17. øld fingu Danmark sær hjálond í Eysturindia, tí teir vildu m.a. hava kryddurtir, silki, te og bummull. Kendasta hjálandið var Trankebar á eysturstrond India (selt Stóra Bretlandi í 1845). Í Donskum Guinea (nú Gana) á Gullstrondini í Afrika høvdu teir í 17. og 18. øld skansa og handilsstøðir til trælahandil (selt í 1850). Trælahandilin á Gullstrondini og trælahaldið í Donskum Vesturindia eru daprastu brotini í donsku hjálandasøguni.
Listi yvir hjálond[rætta | rætta wikitekst]
Avstralia[rætta | rætta wikitekst]
- Ashmore og Kartieroyggjar
- Australian Antarctic Territory
- Heard- og McDonald-oyggjar
- Jólaoyggjin
- Kokosoyggjar
- Koralhavsoyggjar
- Norfolkoy
Danmark[rætta | rætta wikitekst]
Øki í[rætta | rætta wikitekst]
Í Karibia (Dansk Vestindien):
- Sankt Thomas 1671 - 1917
- Saint John 1718 - 1917 (Fyrr: "Sankt Jan")
- Sankt Croix 1733 - 1917
Frakland[rætta | rætta wikitekst]
- Clippertonoy
- Franska Polynesia
- Mayotte
- Ný-Kaledonia
- St. Barthelemy
- Saint Martin
- Saint-Pierre og Miquelon
- Wallis og Futuna
Kili[rætta | rætta wikitekst]
Niðurlond[rætta | rætta wikitekst]
Noreg[rætta | rætta wikitekst]
Nýsæland[rætta | rætta wikitekst]
Sambandsríki Amerika[rætta | rætta wikitekst]
- Amerikanska Sámoa
- Bakeroy
- Guam
- Howlandoy
- Jarvisoy
- Johnstonoy
- Jómfrúoyggjar
- Kingman Reef
- Midwayoyggjar
- Navassaoy
- Norðurmarianoyggjar
- Palmyraoy
- Puerto Riko
- Wakeoy
Stóra Bretland[rætta | rætta wikitekst]
- Anguilla
- Bermuda
- Bretska Antarktis
- Bretsku Indiahavsoyggjar
- Bretsku Jómfrúoyggjar
- Caymanoyggjar
- Falklandsoyggjar
- Gibraltar
- Montserrat
- Pitcairnoyggjar
- St. Helena
- Suðursandwichoyggjar og Suðurgeorgia
- Turks- og Caicosoyggjar
- Akrotiri og Dhekelia
- Guernsey
- Jersey
- Mann


text:
Borðoy
Borðoy liggur mitt í Norðoyggjum. Hon er nógv innskorin og hevur tí nógvar endar, barð, og oyggin hevur fingið navn eftir hesum barðum. Nógv tað størsta plássið er býurin Klaksvík, sum við sínum 4 600 fólkum hevur 80 % av fólkatalinum í Norðuroyggjum. Hon er eisini størsta fiskivinnuhavnin í landinum.
Í 1837 bygdi Kongaliga einahandilin úthandil í Klaksvík. Tá ið einahandilin helt uppat, vórðu handilshúsini seld. Í dag eru tey karmur um fornminnissavnið í býnum. Í 1963 fekk Klaksvíkin nýggja stásiliga kirkju, sum hóskar sera væl til príðiligu fjøllini uttanum býin.
Bygdir[rætta | rætta wikitekst]
Ánir, Árnafjørður, Depil, Klaksvík, Múli, Norðdepil, Norðoyri, Norðtoftir, Skálatoftir, Strond


text:
Ð
Ð ella ð er 5. bókstavur í tí føroyska stavraðnum og er eisini ein av bókstavunum í íslendska stavraðnum og hevur fyrr verið brúkt í fornum og miðenskum. Á føroyskum verður hesin bókstavur nevndur edd. Eitt føroyskt orð kann ikki byrja við ð, men ð kann standa mitt í einum orði ella í endanum av einum orði. Bókstavurin ð er stummur á føroyskum, men ikki á íslendskum. V.U. Hammershaimb valdi at taka ð við í mállæru hansara, meðan Dr. Jakobsen ikki tók ð við í hansara uppskoti til stavrað og mállæru. Av tí at ð er stumt á føroyskum eru tað mong ið hava trupult við at stava føroyska málið rætt, tí ein skal kenna reglarnar væl fyri at kunna stavað málið rætt. T.d. skal eitt sagnorð sum stendur í hvørjumfall ongantíð enda við ð, meðan eitt hvørkikynsorð ið er bundið, skal enda við ð, meðan óbundið hvørkikynsorð ikki endar við ð. Orðið var kann stavast við ella uttan ð. Um týdningurin av orðinum er tað sama sum bleiv, so skal varð í hesum føri enda við ð, meðan var sum er tátíðarfomurin av er, ikki endar við ð. Eitt annað orð ið ljóðar eins, men stavast ymiskt,í og ið, har í hevur sama týdning sum i á donskum og in á enskum, meðan ið hevur sama týdning sum som á donskum ella which á enskum.
Tað kemur fyri, at føroyskir skúlanæmingar duga betri at skriva á donskum enn á føroyskum, tá hugsa verður um stavivillur, og skyldast hetta sum oftast bókstavin ð. Føroyingar lesa ofta danskt á gøtudonskum, sum kann gera tað, at tað gerst lættari fyri føroyingar at skriva á donskum enn tað er fyri enn fyri danir at skriva teirra móðurmál, tá hugsa verður um at skriva uttan stavivillur.


text:
Nýggjastu tíðindini
Melda til tíðindabræv
Tíðindi - 7. mars 2014
Árligi stórsteypadysturin millum føroyameistaran og steypavinnaran í mansfótbólti, sum eftir ætlan skuldi verði spældur sunnudagin, er útsettur til mánadagin 10. mars, kl. 18:00
HB og Víkingur spæla Stórsteypadystin mánadagin 10. mars, kl. 18:00
Í ár eru tað føroyameistararnir úr HB og steypavinnararnir úr Víkingi, sum bresta saman í Stórsteypadystinum, sum verður leiktur á ovara vølli í Gundadali mánadagin 10. mars, klokkan 18:00, og ikki sunnudagin 9. mars, sum áður lýst.
Tað eru Lions Club Føroyar og Fótbóltssamband Føroya, sum í felag skipa fyri Stórsteypadystinum, og umframt at endamálið sjálvsagt er at fáa ein góðan dyst, verður eisini roynt at savna inn pening til eitt vælgerandi endamál.
Hesaferð hevur Lions Club í Føroyum gjørt av, at innkomnu pengarnir skulu fara til eitt altjóða Lions-átak, nú Føroyar hava fingið áheitan um at vera við til at stuðla bygging av eini lyftu á einum heimi fyri brekað í Dusheti í Georgia.


text:
Sjóverjuskipið Þór í Havn
Íslendska sjóverjuskipið Þór verður sýnt fram fyri almenninginum
Verjuskipið Þór kemur væntandi á Havnina hósdagin, og fríggjadagin 15. juni
frá kl. 14-17 eru fólk vælkomin umborð at síggja skipið.
Verjuskipið varð handað í Chile 23. september í fjør og setti kós til Íslands 28. september. Ein mánað seinni, ella 26. oktober kom verjuskipið til Vestmannaoyggja, sum var tann fyrsta havnin í Íslandi, sum skipið kom til.
Nýggja verjuskipið er ein kollvelting innan verju og trygd, leiting og bjarging í íslendskum sjóøki. Skipaferðslan úr Noregi og Russlandi er vaksin nógv síðstu árini, og tørvurin á dygdargóðum verjuskipi er vaksandi. Verður landnyrðingsfarleiðin opin, verður roknað við enn meiri ferðslu. Þór fer tí at hava týðandi leiklut í samstarvi millum tjóðir í Norðuratlantshavi.
Meiri upplýsingar um Þór eru at síggja her: http://www.lhg.is/media/skip/thor/VS_THOR_Einblodungur_web.pdf


text:
Líkklæði í Torino
Líkklæði í Torino er heimsins mest granskaða fornfrøðiligi lutur. Í 1978 fingu granskarar loyvi at taka royndir og myndir av klæðinum. Í eini trý ár nýttu umleið 400 granskarar samlað umleið 250.000 tímar at granska líkklæði. Línklæði er eitt línklæði av lørift. Støddin 1,14 x 4,42 metrar, vovið í einum serligum mynstri, sum var kent í Miðeystri á Jesusar tíð. Líkklæðið hevur eina mynd av einum manni, sum hevur ligið á tí eini síðuni á klæðinum. Hin síðan hevur verið samanløgd yvir høvdið á honum. Tað er tí ein mynd av bæði mansbaki og andliti.
Myndin av manninum er ein skuggalíknandi mynd uttan greiðar linjur. Í 1898 fekk ólærdi myndamaðurin Secondo Pia eina óvæntaða gleði, tá ið hann stóð við einum negativi, eftir at hava tikið eina mynd av klæðinum, tað var nevniliga ein positiv. Hann varð tá greiður yvir, at talan var um eitt speglvent negativ. Sæð frá einum natúrvísindaligum sjónarhorni, er tað enn ein gáta, hvussu myndin er íkomin, og enn í dag hevur ikki verið gjørligt at endurskapa líknandi mynd.
Sniðið á líkklæðnum er millum 174 og 183 cm til longdar. Tað eru millum 90 og 120 merki av koyrlasløgum. Afturrokningar geva greiðar ábendingar, tí hesi merki hava somu mát sum tann rómverski koyrilin “flagrum plumbatum”. Tað eru eyðkendar blóðstrípur á høvdi, hondum og í høgru bringu. Blóðið er mannablóð. Máti á sárinum á bringuni, er áleið tað sama sum á einum rómverskum spjóti. Millum annað, ið eru funnið saman við klæðinum, eru blómupollen frá plantu, sum er sera sjáldsom uttan fyri økið í Suðurísrael. Somuleiðis er blómpollen funnið, ið er frá teimum støðum, harí klæðið allarhelst hevur verið í varðveitslu í longu søguni hjá klæðinum.
Á eygunum finnast avrit av myntum. Ein granskari hevur funnið 74 støð, ið vísa avrit av myntum í líkklæðinum. Hesar mynturnar samsvara við ein “prutah”, ið varð nýtt av Pointius Pilatus í árunum 29 til 32 e. Kr.. Í 1979 vóru tað tiknar royndir, við klistribandi, av tí skarni og dusti, ið enn sat á klæðinum. Tað vísti seg, at ein sjáldsamur límsteinur (harður kálksteinur úr jarni og strontium) varð funnin við føturnar, ella í niðara partinum av líkklæðinum. Tað einasta staðið, har funnið er líknandi evni við somu samansetingum, er í Jerúsalem umráðnum.
Tann 21. apríl 1988 klipti granskarin Giovanni Riggi nakrar fersentimetrar av einum horni á líkklæðinum. Tríggjar ymiskar kanningarstovur funnu, við hjálp av kolstof-14 mátingarháttinum, útav, at klæði, við 90 prosent trygd, var frá árunum millum 1260 og 1390. Granskarin, Edward Hall, frá universitetinum í Oxford, endaði framløguna av úrslitinum við orðunum: “Vit hava víst, at líkklæðið er svik. Ein og hvør, sum er ósamdur við okkum, hoyrir til tann bólkin, ið enn trýr, at jørðin er fløt”.
Niels Svensson vísir á fleiri viðurskifti, ið gera, at tað úrslitið er ónýtiligt. Tann týdningarmesta atfinningingin, er, at tann royndin, av líkklæðinum, ið tíðarrokningin er gjørd av, er eftir øllum at døma klipt úr einum plaggi, ið er vovið inn í líkklæðið í miðøldini, altso eitt stykki, ið seinni er vovið uppí klæðið fyri at umvæla tað. At klæðið, gjøgnum sína ivasomu og baldruta søgu, bæði hevur verið úti fyri eldi og vorðið kókað í linolju, eru viðurskifti, ið gera kolstof-14 mátingarháttin sera óvissan.
Tey, sum ynskja at próvføra, at líkklæðið er framleitt í miðøldini, hava eina stóra avbjóðing. Tann, ið ynskir tað, skal gera øðrum sannlíkt, at ein listamálari í 13. øld kendi til eina tøkni, sum eingin í dag er mentur at gera honum eftir. Hann skuldi arbeiða á ein hátt, ið ikki var kendur tá – og so enntá í einum negativi, sum annars var eitt ókent hugtak. Hann skuldi vita nakað um blómupollen og steinasløg. Hann skuldi eisini vita, at í eini krossfesting vóru sjálvir naglarnir drignir ígjøgnum handliðin og ikki ígjøgnum lógvan. Hann hevði eisini verið noyddur at vitað nakað um myntuna, ið Pilatus nýtti og breiddina á einum rómverskum spjóti. Hann skuldi enntá minnast til stívleikan á einum líki, og at beinini tí skuldi verða boygd, osfr. osfr. ja, listin er langur.


text:
Aldehyd
Eitt aldehyd er eitt lívrunnið mýl við einum ella fleiri aldehydbólkum. Ein aldehydbólkur er eitt karbonatom við einum dupultbundnum oxygenatomið (=O) og einum hydrogenatomið. Aldehydir verða nevnd við endingini -al.
Dømi um nøkur nógv nýtt aldehyd:
Framleiðsla[rætta | rætta wikitekst]
Aldehydir verða framleidd við at oxidera primær alkoholir. Man kann tó ikki nýta sterk oxidatiónsevnir til hetta, tí aldehyd oxiderast lætt víðari til carboxylsýrur. Mest nýtta oxidatiónsevni til framleiðslu av aldehydum er PCC (Pyridinium chlorchromat).
Reaktiónir[rætta | rætta wikitekst]
Aldehyd útinna tvey sløg av reaktiónum: Oxidatión og nukleofil additión. Oxidatión gevur eina carboxylsýru og nukleofil additión gevur ymisk evni, alt eftir hvat man adderar til aldehydið. Niðanfyri er ein listi yvir aldehyd reaktiónir og hvat produkt tær geva.
- Oxidatión gevur eina carboxylsýru
- Nukleofil additión av:


text:
Albert Ellefsen váttar, at hann heldur ikki fram sum venjari í ÍF. Tað hevur annars ljóðað, at Albert Ellefsen fór at halda fram í ÍF. Báðir partar høvdu áhuga at halda fram, men
Sunnukvøldið 25. oktober kl. 18 luttaka Svein í Prestgarði o.fl. á evangeliska møtinum í Betesda. Svein í Prestgarði hevur í fleiri ár sungið og vitnað á møtum kring landið og eisini uttanlands. Afturat sær hevur hann tónleikarar av Skálafjørðinum.
Sunnukvøldið 25. oktober kl. 18 luttaka Svein í Prestgarði o.fl. á evangeliska møtinum í Betesda.Svein í Prestgarði hevur í fleiri ár sungið og vitnað á møtum kring landið og eisini uttanlands. Afturat sær hevur hann tónleikarar av Skálafjørðinum.Øll eru hjartaliga
Jólasølan byrjar leygardagin 8. november í Klaksvík tá Klaksvíkar Handilsfelag bjóðar til EYKA-TUNNILSDAG!!! Ókeypis er altíð at koyra til Klaksvíkar og frá kl. 18 til kl. 21 leygardagin 8. November er ókeypis at koyra úr
Har komu børn við bussi úr Klaksvík, umframt bygdarfólk og aðrir gestir, so sum borgmeistarar, myndafólk, tónleikarar og onnur - øll við til at seta dám á at Klovnurin BUBU kom út við sínari fyrstu dvd ídag.
Í nátt og í morgun hevur ættin ligið úr útsynningi-suðuri - fitt av vindi hevur verið. Heimasíðan hjá Landsverki sigur frá mátistøðum kring landið, at vindferðin er hvassur vindur til skrið - 15 til 20 m/s. Talan er um
Í nátt og í morgun hevur ættin ligið úr útsynningi-suðuri - fitt av vindi hevur verið. Heimasíðan hjá Landsverki sigur frá mátistøðum kring landið, at vindferðin er hvassur vindur til skrið - 15 til 20 m/s. Talan er um
Fríggjamorgunin 24. oktober 2014 varð skipað fyri einum kveikingardegi í Badmintonhøllini fyri næmingunum í 8., 9. og 10. flokkunum, sum í næstum skulu velja og manna eitt ungdómsbýráð. Á skránni fyri kveikingardagin var, at Jóhann Lützen, formaður í Trivnaðarnevndini
Erik Lamela skoraði kanska ársins mál, tá Tottenham spældi móti Asteras í Europa League í gjárkvøldið.Tottenham vann 5-1. Sí fantastiska málið hjá Lamela niðanfyri.
Løgmaður fordømir eirindaleysa og ómenniskjaliga yvirgangin, sum IS fremur í miðeystri. Tað gjørdi løgmaður greitt seinnapartin, tá ið hann svaraði fyrispurningi frá Bjarna Djurholm, løgtingslimi hjá Fólkaflokkinum. Løgmaður svaraði millum annað, at:
Pensjónistar, sum flyta úr Føroyum til Danmarkar, skulu ikki bera ótta fyri, at teirra eftirløn verður skattað tvær ferðir.
Mikukvøldið 22.oktober stóðu 9 kavarahjálparanæmingar endaligu royndir sínar á føroyska vinnukavaraskúlanum. Næmingarnir kunnu nú við prógvum sínum arbeiða, sum kavarahjálparar í kavaravinnuni. Á myndini síggja vit næmingarnar saman við próvdómarinum eftir seinastu royndirna
Næmingarnir í 1. flokki í Kommunuskúlanum í Havn vóru spentir í morgun, tá stóru kassarnir stóðu í durinum. Eins og undanfarin ár fáa landsins 1. flokkar súkkluhjálm. Børnini vóru hugagóð, tá Ferðslutrygd greiddi teimum frá
Fríggjamorgunin 24. oktober 2014 varð skipað fyri einum kveikingardegi í Badmintonhøllini fyri næmingunum í 8., 9. og 10. flokkunum, sum í næstum skulu velja og manna eitt ungdómsbýráð. Á skránni fyri kveikingardagin var, at Jóhann Lützen, formaður
Sunnudagsskúlin í KFUM K fer útferð sunnudagin kl 14.30 til Kambsdal við bussi, til FAMILJUHITT, sum er eitt av mongu tiltøkunum í vikuskiftinum í samband viðstórmøtini hjá Heimamissiónini. Børn frá dramaleguni í summar fara at framføra.
Sambært yvirliti hjá Vørn, so hava fimm línubátar higartil í ár selt fyri yvir 10 milliónir. Tað hevur ligið best fyri hjá línubátinum Stapanum higartil í ár. Stapin hevur selt fyri næstan 13 milliónir. Fýra
Takk, Guð, fyri alt, sum hendi,fyri gávur, tú oss ber,fyri tíð, sum er at enda,fyri stundina, sum er!Takk, Guð, fyri ljósa várið,fyri myrka, kalda heyst,fyri hvørt hitt gloymda tárið,fyri hjartafrið og treyst. 2. Takk, Guð, fyri tað, eg læri,fyri alt
Í 2013 kunngjørdi Bakkafrost eina íløguætlan uppá 1,5 mia. kr. Hósdagin á FaroExpo undirskrivaði Bakkafrost so sáttmálar við veitarar til slóðbrótandi nýggja virkið, ið samtakið fer undir at byggja í næstum. Talan er um sáttmálar, ið hava eitt samlað
Djóhagi í Kunoy verður boðin út til haruskjóting – boð skulu verða inni kl. 20 tann 30. Oktober. Hagastýri Tlf 456811 ella 265477
Bretski sangarin Alvin Stardust er deyður av prostatakrabba; hann gjørdist 72 ára gamal. Hetta boða bretskir miðlar frá. Sangarin hevur arbeitt sum sjónvarpsvertur og hevur eisini luttikið í fleiri musicals áðrenn tað. Hann hevði topp 20 løg
So nærkast enn ein vika endanum. Hendan vikan hevur verið merkt av, at tað hava verið foreldraviðtalur í 2. fl., og við tí hevur eingin svimjing verið fyri 2. fl. hesa vikuna. Hvat hevur so verið á
Mikudagin 29. okt. kl. 14.00, fara børnini í frítíðartilboðnum fyri 3. flokk oman í bovlinghøllina, har tey sjálvandi fara at bovla í 1 tíma. Vit síggja fram til at fáa enn ein góðan dag saman :)
Í august í ár vóru 25 ár síðani Føroya Handilsskúli á Kambsdali byrjaði sítt virksemi við FHS og HH dagskúla. Hetta verður hátíðarhildið á ymiskan hátt á skúlanum ígjøgnum skúlaárið. Sjálvur bygningurin verður 25 ár í januar mánaða, og 9.
Pensjónistar, sum flyta úr Føroyum til Danmarkar, skulu ikki bera ótta fyri, at teirra eftirløn verður skattað tvær ferðir.Á fundi í Keypmannahavn í gjár undirskrivaðu Jørgen Niclasen, fíggjarmálaráðharri, og danski skattamálaráðharrin, Benny Engelbrecht, eitt ískoyti til nor
Týsdagin 7. oktober 2014 var hátíðarløta í Skúlanum við Ósánna, har vinnararnir av kappingini um bestu orðatøkini, sum nú prýða býarbussarnar, vórðu avdúkaðir, og har Steinbjørn O. Jacobsen, varaborgarstjóri, eisini vitjaði og helt røðu. Skúlin við Ósánna
Leygardagin 25. oktober hevur Betesdakórið sangløtu í skúlaauluni í Vestmanna skúla kl. 19. Sungnir vera lættir sangir í gospelstíli og traditionellir sangir við fylgispæli kryddað við solo og trio eins og sálmar acapella. Sangirnir verða lýstir aftur
Leygarkvøldið á Stórmøtunum verður ungdómshitt á skránni. Tað byrjar klokkan 22:00 – eftir at stórmøtið er liðugt. Hetta er eitt tiltak, sum serliga er ætlað teimum ungu. Á skránni verður ein andakt, sum Jaspur Langgaard fer at hava, og so
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
Royndir gera tað møguligt fyri teg at kenna feilir aftur, næstu ferð tú gert teir.
Oscar Wilde


text:
In: Hugleiðingar13 Feb 2014
Ólavsøkukonsertin í 2001 er og verður ein varði á leiðini fyri MC-Hár. Hóast bólkurin næstan var farin í upploysn, júst tá populariteturin var størstur, so vóru vit fýra, ið vóru eftir í bólkinum fult uppsettir uppá, at vit skuldu halda fram, fyrst og fremst, tí vit elskaðu tónleikin, hvønn annan og tykkum øll.
Heilt ófatiliga nógvir tónleikarar hava spælt við MC-Hár gjøgnum tíðirnar, og serliga fyrstu árini gekk hurðin títt. Men tá Niels Arge Galán, Uni Árting og Tróndur Bogason allir fóru úr bólkinum beint eftir Spot Festivalin í 1999, so kendist smeiturin harður. Uni hevði bert verið við í gott og væl eitt hálvt ár, eftir at Petur Dalsgaard, eins og gittarleikarin Torkil Olsen áðrenn hann, var farin úr bólkinum. Hetta vóru alt sera týðandi limir, ið spældu ein stóran leiklut í MC-Hár.
Eftir vóru:
Niels Uni Dam, rapp
Allan Mortensen, rapp
Heri Reynheim, bass
og Jónas Bloch Danielsen, gittar.
Vit valdu tó, at taka tað róligt og finna fótafestið aftur. Serliga var tað ræðandi at halda á uttan Trónd, ið spældi ein størri leiklut enn nakar annar í lagsskrivingini á báðum fløgunum.
Longu beint fyri jól í 1999 bóðu vit Diatribes gittarleikaran Jens koma við í bólkin, hann játtaði. Tí har var eingin ivi um, at hetta var maðurin, ið vit vildu hava. Okkara fyrrverandi trummuleikari Fríði Øster, játtaði eisini at spæla trummur, tá hann ikki var bundin av øðrum uppgávum, tí hann spældi nógv við bólkum í Danmark.
Men tað var munandi verri at avgera, hvør skuldi avloysa Trónd, bæði sum sangara og ljómborðsleikara, og gjarna eisini, sum ein, ið tók lut í lagaskrivingini.
Alt hekk stutt sagt í leysari luft. Tí spældu vit onga konsert í 2000, men tá boð var eftir okkum til ólavsøkukonsertina í 2001, var eitt buzz í luftini. Vit høvdu spælt nógv og verið populerir, og vóru so knappiliga horvnir. Har lá nógv trýst á okkum, tí vit vóru lanseraðir sum eitt av høvuðsnøvnunum og spældu seint.
Man roknaði við nógvum fólki, og vit vistu tí, at hetta var ein vinn ella forsvinn konsert. Fríði hevði tíð, Jens var tendraður so har manglaðu sangrøddir fyri Trónd og Niels og ein ljómborðsleikari.
Vit ringdu til Magnus Johannesen, hann dugdi alt, og hevði í Taxi víst, at hann eisini dugdi at larma. Hann segði beinanvegin ja.
So manglaðu vit tveir sangarar. Terji Rasmussen var beint fyri, vinur av bólkinum, og fyri meg (Niels Una) ein av orsøkunum til, at eg byrjaði at spæla tónleik, og saman við Dee Snider høvuðsfyrimyndin á einum palli. Terji segði eisini ja, hetta gekk jú super.
Men vit vildu hava ein afturat, tí sumt skuldi syngjast fleirrædda. Besti sangari í Føroyum beint tá, var Rókur Jákupsson Jakobsen, so vit ringdu eisini til hansara, og hann segði eisini ja.
Vit høvdu áður prátað um at hava stripparar við okkum á pallin á ólavsøkukonsertini, men onkur gudiligur í FUT nevndini hevði niðurlagt veto. Men nú var nevndin meira tolsom, við Kaj Johannesen á odda. Tí ringdu vit til Kaggan, ið hevði stripparar hesa ólavsøkuna, og avtalaðu, at lána tær eina løtu. Eisini fingu vit okkara fasta ljósmann Egil Barclay Høgenni Hansen at gera ljós, hann og Johan Faulkner Mouritsen fóru all in, og bygdu okkum eitt risastórt hjarta, ið skuldi breiða kærleikan út til fólkið.
Tey, ið høvdu vænta nógv fólk, høvdu rætt. Eini 4000 fólk vóru komin saman í Kommunuskúlagarðinum, og tað kendist ótrúliga gott at spæla fyri teimum, tí tey vóru super tendraði. Tit kunnu nú uppliva ella enduruppliva konsertina niðanfyri. Tað var okkara góði vinur Karl Anton Klein, ið filmaði:
Sunnudagin 16. februar verður MC-Hár 23 ár, í hesum sambandi deila vit ymiskt við tykkum hesa vikuna.
Hetta er heimasíðan hjá Niels Una Dam, her vera ummæli og annar tekstur hjá mær at finna. Hetta er ikki ein tíðindasíða, so dagføringin verður ivaleyst so sum so


text:
Liverpool F.C.
Liverpool Football Club er eitt enskt fótbóltsfelag frá býnum Liverpool - millum manna verður liðið mangan bert kallað Liverpool.
Liðið leikar í Premier League og er næstmest vinnandi enska fótbóltsliðið.
Tilsamans hevur Liverpool FC vunnið bestu ensku fótbóltsdeildina 18 ferðir. Eisini hevur liðið hevur eina glitrandi søgu í evropeiskum høpi, har Liverpool eru vorðnir evropeiskir meistarar heilar 5 ferðir. Bert Real Madrid, 9 ferðir, og AC Milan, 7 ferðir, hava vunnið meira í evropeiskum høpi enn Liverpool.
Brendan Rodgers er venjari hjá Liverpool.
Keldur[rætta | rætta wikitekst]
Útvortis ávísingar[rætta | rætta wikitekst]


text:
2011
Frá Wikipedia, hin frælsa alfrøðin
Innihaldsyvirlit
Hendingar[rætta | rætta wikitekst]
- januar, februar - kollvelting í Egyptalandi
- 18. mars - Messenger missión til Merkur
- 22. juli - Yvirgangsálop í Noregi, hópmorð á ung fólk á Utøya og bumbuatsókn í Oslo. Tað var Anders Behring Breivik ið framdi bæði hópdrápini á Utøya og bumbuatsóknina í Oslo.
- 29. oktober - Løgtingsval í Føroyum
- november - Dánjal Petur Hansen (Piddi) úr Saltangará varð eftirlýstur av løgregluni, og síðan varð staðfest, at hann var blivin myrdur. Líkið varð tó ikki funnið tá. Ein kroati varð varðhaldsfongslaður og seinni dømdur sekur. Næstan trý ár seinni, hin 31. august 2014, fann ein frítíðarkavari eina beinagrind av einum mennskja niðri á havbotninum útfyri Ljósá á 22 metra dýpi og 150 metrar úr landi. Nýggju dagar seinni, eftir at tekniskar kanningar vóru gjørdar varð kunngjørt, at talan varð um líkið av Dánjal Petur Hansen.
- 24. november - Ódnin Berit herjaði í Føroyum og í øðrum londum. Ódnin førdi til stórar skaðar kring alt landið, serliga í Suðuroynni. Trý hús á Tvøroyri mistu alla yvirtromina, eitt av teimum var eldrasambýlið. Tey gomlu vóru førd úr húsinum stutt áðrenn yvirtromin varð skrødd omanav av ódnini.
- 3. desember - leingingin av flogbreytini á Vága Floghavn frá 1.200 m til 1.799 m er liðug.
- 25. desember - Ódnin Dagmar, eisini nevnd Jólaódnin 2011, herjaði í Føroyum, Noregi og øðrum londum. Skaðarnir vóru stórir í Føroyum, tó ikki so ógvusligir sum 24. november sama árið.
Ítróttur[rætta | rætta wikitekst]
Fótbóltur[rætta | rætta wikitekst]
Svimjing[rætta | rætta wikitekst]
- 26. juli - Pál Joensen svam seg í finaluna í 800 metrum frí í HM í svimjing 2011 í Shanghai við næstbestu tíðini av øllum, tíðin var 7:45,55, sum eisini var nýtt norðurlendskt met.
- 27. juli - Pál Joensen svam finaluna í 800 metrum frí í HM í svimjing 2011 í Shanghai, hann gjørdist nummar fimm.
- 30. juli - Pál Joensen svam seg í finaluna í 1500 metrum frí í HM í svimjing 2011 í Shanghai, við tíðini 14:56,66 svam hann sætt bestu tíðina, kvalifiseraði seg til Summar-OL 2012 í London og setti nýtt norðurlendskt met.
- 31. juli - Pál Joensen svam finaluna í 1500 m frí í HM í svimjing 2011 í Shanghai og gjørdist nummar fýra við tíðini 14:46,33, bert 0,67 sekund frá bronsu heiðursmerki. Hann betraði harvið norðurlendska metið frá degnum fyri við 10 sekundum og betraði eisini um kvalifikatiónstíðina til Summar-OL 2012.
Føðingar[rætta | rætta wikitekst]
Andlát[rætta | rætta wikitekst]
- 9. januar - Peter Yates, bretskur leikstjóri (føddur 24. juli 1929)
- 18. januar - Robert Sargent Shriver, amerikanskur politikari (føddur 9. november 1915)
- 23. mars - Elizabeth Taylor, amerikonsk sjónleikarinna (føddur 27. februar 1932)
- 24. mars - Axel Tórgarð, stjóri í Útvarpi Føroya og føroyskur rithøvundur og týðari
- 3. mai - Osama bin Laden, leiðari fyri Al-Qaeda
- 19. juli - Jens Pauli Heinesen, føroyskur rithøvundur (føddur 12. november 1932)


text:
Luciadagur
Luciadagur er 13. desember. Lucia er eitt italskt verndarhalgimenni, sum leið martýrdeyðan. Halgidagur hennara er 13. desember, sum í julianska kalendaranum var ársins styttsti dagur. Lucia hevur sín uppruna í latínska "lux", sum merkir ljós. Siðurin við Luciagongum stavar frá 1928, tá eitt svenskt blað kjósaði ársins Luciu Stockhólm. Í dag hevur hvør einasti býur í Svøríki sína egnu Luciu, og allar Luciaurnar luttaka í kapping um at verða ársins Lucia Svøríki. Í Svøríki hava tey tó hátíðarhildið Lucianáttina, ella Lussenatten, sum hon kallast, síðani 16-1700-talinum. Í Føroyum verður Lucia fagnað við gongum á skúlum, røktarheimum, í kirkjum og barnagørðum.


text:
Roysningur
Roysningur ella rosshvalur (norrønt hrosshvalr), heldur til norðuri í kalda Íshavinum. Brimlarnir verða meira enn 3 m. langir, opnurnar heldur minni. Roysningur heldur mest til í rúmum sjógvi. Húðin er 2,5 cm. tjúkk, og undir húðini er tjúkt spik. Roysningur hevur sterkar og langar høggtenn. Tær vaksa so leingi, kópurin livir, og kunnu gerast meira enn 50 cm. langar. Høggtenninar eru tekin um støðuna hjá kallroysningunum, tí hann við størstu tonnunum er vanliga oddadjórið í flokkinum. Við tonnunum kunnu teir taka seg upp á ísin ella grópa á botninum eftir maðkum, skeljadjórum og sniglum. Opnan leggur ein hvølp uppi á land annaðhvørt ár, og hann heldur seg at mammuni tvey tey fyrstu árini. Roysningar verða eini 40 ára gamlir. Hendingaferð hevur roysningur verið at sæð undir Føroyum.


text:
Gott er, at tað almenna virðir listafólk og alt arbeiðið tey leggja eftir seg. Eitt afturvendandi alment tiltak er, tá ið Mentanarvirðisløn landsins og Heiðursgávu landsins verða handaðar. Í ár varð so ein virðisløn gjørd afturat, og verður hon nevnd Virðislønin til ungt listafólk.
Landsstýrismaðurin í mentamálum, Bjørn Kalsø, hevur gjørt av, hvør skal hava Mentanarvirðisløn Landsins fyri 2011, Heiðursgávu Landsins fyri 2011 og sum nakað nýtt ”Virðisløn til ungt listafólk fyri 2011.”
Virðislønirnar verða latnar við heimild í løgtingslóg og kunngerð um stuðul til mentan og list, og serstøk játtan er á fíggjarlógini. Ein virðislønarnevnd við fimm limum ger tilmæli til landsstýrismannin.
Mentanarvirðisløn Landsins
Mentanarvirðisløn Landsins verður latin føroyskum mentafólki sum tøkk fyri útint listaligt avrik. Til tess at fáa mentanarvirðislønina skal móttakarin hava skapað listaverk á høgum støði.
Mentanarvirðisløn Landsins 2011 verður latin Jóanesi Nielsen, rithøvundi, fyri í skaldskapi sínum at vera alt í senn: Hittinorðaður og hvassorðaður, myndaríkur og humoristiskur, inniligur og kensluríkur. Á henda hátt hevur Jóanes Nielsen í mong ár víðkað og ríkað føroyska bókmentapallin.
Mentanarvirðisløn Landsins er kr. 150.000,-.
Heiðursgáva Landsins
Heiðursgáva Landsins verður latin mentafólki, ið hevur virkað til frama fyri mentanarlig virði, sum hava týdning fyri føroyska mentan, list og mentanararv.
Heiðursgáva Landsins 2011 verður latin eldsálini og tónasmiðinum, Kristiani Blak, fyri ótroyttiliga at hava virkað til frama fyri føroyska tónleikapallin og fyri at fáa føroyskan tónleik út í heim.
Heiðursgáva Landsins er kr. 75.000,-.
Virðisløn til ungt listafólk
Landsstýrismaðurin kann eftir egnum vali lata aðrar heiðursgávur enn tær omanfyri nevndu. Tilmælisnevndin hevur mælt til at nýta henda møguleika í ár og at lata ungum listafólki virðisløn. Virðislønin er ætlað ungum listafólki sum kveikjan, stimbran og stuðlan.
Landsstýrismaðurin hevur gjørt av at lata ”Virðislønina til ungt listafólk 2011” til tann 25-ára gamla, evnaríka skopuningin, filmslistamannin Sakaris Stórá fyri at hava sýnt serliga góð evni innan filmslist.
Virðislønin til ungt listafólk er kr. 50.000,-.
Virðislønir handaðar 15. januar 2012
Landsstýrismaðurin í mentamálum, Bjørn Kalsø, handar virðislønirnar á almennum tiltaki á Tjóðpalli Føroya, sunnukvøldið 15. januar 2012, kl. 20.00.
Tórshavn, 13. desember 2011
Mentamálaráðið


text:
Tsitsi Dangarembga
Tsitsi Dangarembga (fødd 1959) er ein simbabviskur rithøvundur og filmsleikstjóri. Foreldur hennara lósu í Onglandi, og tí er hon uppvaksin har. Í Simbabvi gekk hon fyrst á missionsskúla í Mutare. Hon hevur lisið medisin við universitetið í Cambridge, men gavst við at lesa og vendi heimaftur til Simbabvi beint áðrenn landið gjørdist sjálvstøðug í 1980. Meðan hon las sálarfrøði við universitetið í Harare, luttók hon í einum dramabólki. Hon metti tó, at tað ikki vóru nakrir sjónleikir í hóskaðu til leiklutir til svørt fólk, og tí fór hon sjálv í holt við at skriva og skrivaði skjótt tríggjar sjónleikir.
Fyrsta skaldsøga hennara, sum á svenskum eitur Rotlös, fekk upprunaheitið Nervous Conditions eftir einum sitati av Sartre í fororðunum til bókina hjá Frantz Fanon við svenska heitinum Jordens fördömda: "The status of the 'native' is a nervous condition". Dangarembga bjóðaði bókina til eitt bókaforlag í Simbabvi, men tey noktaðu at útgeva bókina, og so endaði tað við, at bókin fyrst varð givin út í London. Eitt høvuðs tema í skaldsøguni er hvussu ein kvinna skal uppnáa frælsi uttan at svíkja sín uppruna og missa sínar røtur.
Innihaldsyvirlit
Útgávur[rætta | rætta wikitekst]
Bøkur á enskum[rætta | rætta wikitekst]
- The Letter, 1985.
- She No Longer Weeps, 1987.
- Nervous Conditions, 1988; Ayebia Clarke, 2004.
- The Book of Not: A Sequel to Nervous Conditions, Ayebia Clarke, 2006.
Bøkur umsettar til svenskt[rætta | rætta wikitekst]
Rotlös: skaldsøga um eina svarta gentu, sum veksur upp í Afrika, 1990 (Nervous Conditions 1988)
Filmar[rætta | rætta wikitekst]
- Everyone's Child, 1996
- Kare Kare Zvako, (stuttfilmur), 2004


text:
SØLUTORG
-
Blýanttekning (1)Blýanttekning, Hans J. Glerfoss. 1991-92 B85 - H65 Gev eitt reelt boð
-
Oljumálningur (1)Oljumálningur, Eivind Mohr. 1990 B50 - H70 Gev eitt reelt boð
-
Hús í Sandavági (15)HÚS TIL SØLU Hús við nógvum møguleikum á Hammershaimbsvegi 19 í Sandavági. Húsini eru bygd í 1928. Tey eru í trimum hæddum, tils. Uml. 250 m2. Tey standa væl fyri inni í bygdini, í sera veðurgóðum staði. Grundøkið er uml. 800, harav 53 m2 vegur. Til húsini er stórur, hugnaligur gamal urtagarður við trøum, runnum og blómum. Oman fyri húsini stendur úthús við bilhúsi, vaskirúmi og hjalli. Nýgjørdur lívdargarður er millum sethúsini og urtagarðin, sum ger tað til eitt gott og avbyrgt sólarstað til havamøblar og útilív. Framman fyri húsini er stórt asfalterað parkeringsøki, sum kann gyrðast inni og gerast meira privat. Loftshæddin er 50 m2, her er 4 góð kømur, baðirúm og rúmlig gongd. Miðhæddin er 100 m2. Her er køkur, stór ljós stova, gongd og nýggjur durur. Hiðani er inngongd til tilbygningin, sum hevur verið brúkt sum kafé. Kaféin hevur eisini verið brúkt til klædnahandil og barnaansing. Høvuðsinngongd til miðhæddina við trappum við nýlagdum brotflísum. Kjallarhæddin og er 100 m2. Her hevur handil verið í allari hæddini og atgongd er til stórt goymslurúm og wc, her er eisini inngongd og og trappa upp til kaféina. Grundin er stoypt, klædningurin er úr timbri, 1 uppá 2. Vøggustova/barnagarður og handil eru beint við. Í Vága kommunu er stutt til skúla, smábarnaskúla, frítíðarskúla og handlar. Prísuppskot 825.000 kr.
-
Málningar til sølu (7)Málningar til sølu har ímillum ein av Sigmund Petersen
-
Hús Innan Glyvur til sølu (19)Vegna Føroya Skiftirætt verður sethúsaognin Glyvursvegur 90, 494 Innan Glyvur ( matr. nr. 475, Strendur ) við hesum lýst til sølu. Talan er um sethús frá 60 árunum, sum hava stórar ábøtur fyri neyðini. Í húsunum eru 3 kømur, eitt wc og 2 stovur. Kjallarin er óinnrættaður. Myndir av húsunum eru at síggja á okkara heimasíðu. Prísuppskot kr. 500.000,00. Áhugaði kunnu venda sær til okkara á telefon 312171 og senda teldupost til sigrid@advokatvirkid.fo
-
Hús í Tórshavn (12)Vegna Føroya Skiftirætt verður ognin matr. nr. 685i, Hamarsgøta 21, 100 Tórshavn við hesum lýst til sølu. Talan er um eini hús í einari hædd, klødd við timbur og steinplátum. Tekjan er eternitt. Í húsunum er gongd, køkur, stova, 3 kømur, baðirúm og fýrrúm. Húsini eru til støddar áleið 120m2. Grundøkið er sambært tingblaðnum 332 m2. Prísuppskot kr. 2.000.000,00.
-
Hús á Sandi (24)Sethúsaogn matr. nr 49a, Sandur Grundøki er 580 fermetrar við ástandandi sethúsum Húsini eru í tveimum hæddum. Niðara hæddin hevur gongd við trappu uppá loft. Baðiverilsi, køkur við spískróki, stova, fýrrúm við atgongd úr køki og uttanífrá. Hjallur er áfastur fýrrúminum Ovara hædd hevur trappu uppgongd, 4 kømur og wc. Prísuppskot 698.000,00 Vendi tykkum til Hans Trygva Teirin, teirin@advokatvirkid.fo
-
Hús undir Heygnum, Tórshavn (9)Sethúsaogn matr. nr. 1002al Undir Heygnum 24 í Tórshavn til sølu. Grundøki er 460 fermetrar. Húsini standa í friðarligum umhvørvi og eru innrættaði í loftshædd, miðhædd og kjallarahædd. Tilsamans 4 íbúðir eru í húsinum. Tey eru bygd í 1980 Prísuppskot 2.500.000,00 krónur. Vendi tykkum til Hans Trygva Teirin teirin@advokatvirkid.fo
-
FRAMÚRSKARANDI GRUNDSTYKKI Í SANDAVÁGI!..... NÚ 200.000 KR. (7)Matr. nr. 133 l, Sandavágur. Stødd: 3395 fermetrar. Prísuppskot: 200.000 kr. Myndirnar vísa útsýnið í allar ættir frá grundstykkinum
-
HÚS Í FUGLAFIRÐI (11)Adressa: Mørkin 24, Matr.nr. 584a. Prísuppskot 1.100.000,00 kr. Setið tykkum í samband við Hans Trygva Teirin, telefon 225045, e-mail:teirin@advokatvirkid.fo


text:
UTC
UTC er stytting fyri Coordinated Universal Time (í grundini Universal Time, Coordinated). Raðfylgjan á bókstøvunum er býtt um fyri hvørki at fylja raðfylgjuni í ensku (CUT) ella fronsku (TUC)orðingini. Samstundis er heitið eisini farið at líkjast astronomisku tíðareindini UT1.
UTC er mestsum sama tíðareind sum GMT (Greenwich Mean Time). Tó er UTC nógv neyvari tíðareind, tí UTC er ein samskipan av fleiri ymiskum atomurum. UTC (og GMT) verður eisini kallað Zulutíð eftir bókstavinum Z í morsialfabetinum. UTC er grundeindin í tíðarfesting í heiminum.
Tíðarfestingin í ymsum londum verður so ásett í tímum, sum antin verða lagdir afturat UTC (eystanfyri 0 stig longdarásin) ella drigin frá UTC (vestanfyri 0 stig longdarásin. Danmark hevur soleiðis UTC +1 um veturin og UTC + 2 um summarið (summartíð). Ísland hevur UTC minus 1.
Føroysk tíð er UTC (ella GMT) um veturin. Summartíð er UTC pluss 1 tíma.


text:
Todi Jónsson
Todi Adam Jónsson (føddur 2. februar 1972 í Vejle, Danmark) er føroyskur fótbóltspælari, ið hevur leikt fyri fleiri feløg, m.a. fyri barndómsfelagið KÍ har hann byrjaði og endaði sína fótbólts lívsleið. Hann leikti fleiri ár sum professionellur fótbóltsspælari fyri superliga lið í Danmark, m.a. fyri Lyngby FC og fyri FC København.[1] Hin 13. apríl 2014 varð Todi heiðraður við at gerast limur í Legends Club hjá FCK.[2]
Innihaldsyvirlit
Yrkisfótbóltspælari[rætta | rætta wikitekst]
- Todi byrjaði hann sína yrkisleið í KÍ. Har var hann eisini við til at vinna FM í 1991. Hann skifti seinni til B36.
- Í 1993 gekk túrurin til Lyngby FC og donsku Superliguna. Har spældi hann 76 dystir og gjørdi 18 mál.
- Í 1997 var hann ein av fleiri Lyngbyspælarum, sum fylgdu Flemming Østergaard til FC København. Hansara besta tíð var ivaleyst hjá FCK, har hann var væl umtóktur av viðhaldsfólkunum, ikki minst av hansara stíðsvilja. Todi spældi 166 dystir fyri FCK og skoraði 54 mál, í alt 207 dystir og skoraði 68 mál um alt verður tal við. Hann var við til at vinna donsku Superligaina 3 ferðir og donsku steypakappingina 2 ferðir.
- Í 2005 fór hann til IK Start í Kristiansand í Norra. Har vann hann silvur, tá ið Start bleiv nummar 2 í Tippeligaini kappingarárið 2005/2006.
- Í 2007 skifti hann til Fremad Amager. Samstundis bleiv hann limur í nevndini og ein av høvuðsíleggjarunum í felagnum.
- Í 2009 fór Todi Jónsson aftur at leika við besta liðnum hjá barndómsfelagnum KÍ. Hann spældi 8 dystir við KÍ tað kappingarárið og skoraði eitt mál. Síðan gavst hann at spæla fótbólt á høgum støði.[3]
- Í 2014 gjørdist hann limur í Legends Club hjá FCK.
Landsliðið[rætta | rætta wikitekst]
Todi spældi 45 dystir og skoraði 9 mál fyri føroyska A-landsliðið 1991-2005.[4]


text:
Buddha
Siddhārtha Gautama Buddha (f. 563 f.Kr. í Nepal, d. 483 f.Kr. í India) var ríkur kongssonur og búði í India, har hann á ungum árum livdi avbyrgdur frá lívsins veruleika í gleði og gleimi. 29 ára gamal fór hann heiman at síggja veruliga lívið. Ein dagin gongur hann seg fram á ein sjúkan mann, ein biddara og ein deyðan. Tað tók honum so fast, at hann gjørdi av at lata alt, hann átti, kvittaði við sítt gagnleysa lív og fór at leta eftir lívsins sonnu meining sum biddari í nøkur ár. Meðan hann sat undir einum bodhitræi í bygdini Uruvela í 528 f.Kr., birtist brádliga fyri honum tað, hann hevði leitað eftir, og hann skilti meiningina og tað óskiljandi við allari líðing. Lív sítt halgaði hann at undirvísa teimum, sum vóru hugað at lýða á læru hansara. Hann tráðaði ikki eftir at vera gudur, men tá ið hann var deyður, gjørdu læruveinar hansara eina nýggja trúarlæru, teir tilbóðu hann og boðaðu tað, hann hevði lært. Henda nýggja trúarlæra varð kallað buddisma eftir indiska orðinum "budda", sum merkir "hin vísi".